Ta dokument vsebuje odobrene informacije o zdravilu Trizivir z označenimi spremembami v primerjavi s prejšnjim postopkom, ki je vplival na informacije o zdravilu (EMEA/H/C/PSUSA/00003144/202212). 

Več informacij je na voljo na spletni strani Evropske agencije za zdravila: https://www.ema.europa.eu/en/medicines/human/EPAR/trizivir 
























PRILOGA I

POVZETEK GLAVNIH ZNAČILNOSTI ZDRAVILA


1.	IME ZDRAVILA 

TRIZIVIR 300 mg/150 mg/300 mg filmsko obložene tablete


2.	KAKOVOSTNA IN KOLIČINSKA SESTAVA

Ena filmsko obložena tableta vsebuje 300 mg abakavirja (v obliki sulfata), 150 mg lamivudina in 300 mg zidovudina.

Pomožne snovi z znanim učinkom:

Ena 300 mg/150 mg/300 mg tableta vsebuje 2,7 mg natrija.

Za celoten seznam pomožnih snovi glejte poglavje 6.1.


3.	FARMACEVTSKA OBLIKA

Filmsko obložena tableta (tableta).

Modrozelene filmsko obložene tablete v obliki kapsule, na eni strani imajo odtisnjeno oznako “GX LL1”.


4.	KLINIČNI PODATKI

4.1	Terapevtske indikacije

Zdravilo Trizivir je indicirano za zdravljenje odraslih, ki so okuženi z virusom humane imunske pomanjkljivosti (HIV) (glejte poglavji 4.4 in 5.1). Ta fiksna kombinacija treh učinkovin (abakavirja, lamivudina in zidovudina) nadomešča uporabo enakih odmerkov vsake posamezne učinkovine. Priporočljivo je, da se zdravljenje prične z abakavirjem, lamivudinom in zidovudinom kot samostojnimi zdravili, kar naj traja prvih 6 do 8 tednov (glejte poglavje 4.4). Izbira te fiksne kombinacije ne sme temeljiti le na rutini, ampak predvsem na pričakovani učinkovitosti in tveganjih, ki jih prinaša kombinacija teh treh nukleozidnih analogov.

Korist zdravila Trizivir je bila v glavnem prikazana z rezultati študij, ki so bile opravljene pri bolnikih, ki s protiretrovirusnimi zdravili še niso bili zdravljeni ali pri bolnikih z nenapredovano boleznijo, ki so bili s protiretrovirusnimi zdravili zdravljeni zmerno. Pri bolnikih z visoko virusno obremenitvijo (> 100.000 kopij/ml) je potreben še posebej skrben premislek pred izbiro zdravljenja (glejte poglavje 5.1).

V celoti je lahko virološka supresija s to trojno nukleozidno shemo slabša od tiste, ki je dosežena z drugimi shemami več zdravil, zlasti vključno z okrepljenimi zaviralci proteaz ali nenukleozidnimi zaviralci reverzne transkriptaze, zato pride uporaba zdravila Trizivir v poštev le v posebnih okoliščinah (npr. v primeru sočasne okužbe s tuberkulozo).

Pred uvedbo zdravljenja z abakavirjem je pri vsakem bolniku, okuženim z virusom HIV, treba opraviti presejalni test za prisotnost alela HLA-B*5701, ne glede na rasno poreklo (glejte poglavje 4.4). Pri bolnikih z alelom HLA-B*5701 se abakavir ne sme uporabljati.

4.2	Odmerjanje in način uporabe

Odmerjanje

Zdravljenje mora predpisati zdravnik z izkušnjami pri zdravljenju okužb z virusom HIV.

Priporočeni odmerek zdravila Trizivir za odrasle (stare 18 let in več) je ena tableta dvakrat dnevno.

Zdravilo Trizivir se lahko jemlje s hrano ali brez nje.

Če je indicirano, da se zdravljenje z eno od učinkovin zdravila Trizivir prekine ali pa je odmerek potrebno zmanjšati, so abakavir, lamivudin in zidovudin na voljo tudi kot samostojna zdravila.

Posebne populacije

Ledvična okvara
Medtem, ko pri bolnikih z motnjami v delovanju ledvic odmerka abakavirja ni potrebno prilagajati, pa so, zaradi manjšega očistka, koncentracije lamivudina in zidovudina pri bolnikih z okvaro ledvic povečane (glejte poglavje 4.4). Ker bo tako verjetno potrebno odmerek teh dveh učinkovin prilagoditi, je pri bolnikih s hudo okvaro ledvic (kreatininski očistek ≤ 30 ml/min) priporočljivo uporabljati abakavir, lamivudin in zidovudin kot samostojna zdravila. Zdravniki morajo upoštevati posamezne Povzetke glavnih značilnosti zdravila za vsa tri zdravila. Zdravilo Trizivir se ne sme dajati bolnikom s terminalnim stadijem ledvične bolezni (glejte poglavji 4.3 in 5.2).

Jetrna okvara
Abakavir se v prvi vrsti presnavlja v jetrih. Pri bolnikih z zmerno ali hudo jetrno okvaro ni kliničnih podatkov, zato uporaba zdravila Trizivir ni priporočljiva, razen če je nujno potrebna. Pri bolnikih z blago jetrno okvaro (Child-Pugh ocena 5-6) je potreben skrben nadzor, vključno z nadziranjem plazemske vrednosti abakavirja, če je to izvedljivo (glejte poglavji 4.4 in 5.2).

Starostniki
Podatki o farmakokinetičnih lastnostih pri bolnikih, starejših od 65 let, trenutno niso na voljo. Pri tej starostni skupini je, zaradi s starostjo povezanih sprememb, kot sta zmanjšano delovanje ledvic in spremembe v hematoloških parametrih, potrebna posebna previdnost.

Pediatrična populacija
Varnost in učinkovitost zdravila Trizivir pri mladostnikih in otrocih nista bili dokazani. Na voljo ni podatkov.

Prilagajanje odmerka pri bolnikih z neželenimi hematološkimi učinki
Če se vrednost hemoglobina zmanjša pod 9 g/dl ali 5,59 mmol/l, ali se število nevtrofilcev zmanjša pod 1,0 x 109/l (glejte poglavji 4.3 in 4.4), bo verjetno potrebno odmerek zidovudina prilagoditi. Ker z zdravilom Trizivir prilagajanje odmerka posamezne učinkovine ni možno, je potrebno uporabiti abakavir, lamivudin in zidovudin kot samostojna zdravila. Zdravniki morajo upoštevati posamezne Povzetke glavnih značilnosti zdravila za vsa tri zdravila.

4.3	Kontraindikacije

Preobčutljivost na zdravilne učinkovine ali katerokoli pomožno snov, navedeno v poglavju 6.1. Glejte poglavji 4.4 in 4.8.

Bolniki s terminalnim stadijem ledvične bolezni.

Zaradi učinkovine zidovudin je zdravilo Trizivir kontraindicirano pri bolnikih z izredno nizkim številom nevtrofilcev (< 0,75 x 109/l) ali izredno nizkimi vrednostmi hemoglobina (< 7,5 g/dl ali 4,65 mmol/l) (glejte poglavje 4.4).

4.4	Posebna opozorila in previdnostni ukrepi

V to poglavje so vključena posebna opozorila in previdnostni ukrepi, ki se nanašajo na abakavir, lamivudin in zidovudin. Dodatnih previdnostnih ukrepov in opozoril, ki bi se nanašala na kombinirano zdravilo Trizivir ni.

	Preobčutljivostne reakcije (glejte tudi poglavje 4.8)

Abakavir je povezan s tveganjem za preobčutljivostne reakcije (HSR) (glejte poglavje 4.8), za katere sta značilna povišana telesna temperatura in/ali izpuščaj, skupaj z drugimi simptomi, ki nakazujejo prizadetost več organov. Med uporabo abakavirja so opažali HSR; nekatere od njih so bile življenjsko nevarne in v primeru neustreznega vodenja v redkih primerih smrtne.

Tveganje za pojav HSR na abakavir je visoko pri bolnikih, ki so imeli pozitiven test za alel HLA- B*5701. Pri bolnikih, ki niso prenašalci tega alela, so redkeje poročali o HSR na abakavir.

Zato je treba upoštevati naslednje:

•	HLA-B*5701 status je vedno treba dokumentirati pred začetkom zdravljenja.

•	Zdravila Trizivir se nikdar ne sme uvesti bolnikom s pozitivnim HLA-B*5701 statusom; prav tako se ga ne sme uvesti bolnikom z  negativnim HLA-B*5701 statusom, ki so imeli v preteklosti med uporabo sheme z abakavirjem sum na HSR na abakavir  (npr. Kivexa, Ziagen, Triumeq). 

•	Zdravljenje z zdravilom Trizivir je potrebno prekiniti brez odlašanja v primeru suma na HSR, tudi ob odsotnosti alela HLA-B*5701. Odlašanje s prenehanjem zdravljenja z zdravilom Ziagen, ko se pojavi preobčutljivost, lahko povzroči življenjsko nevarne reakcije.

•	Po prenehanju zdravljenja z zdravilom Trizivir iz razloga suma na HSR, se zdravila Trizivir ali katerega koli drugega zdravila, ki vsebuje abakavir ( npr. Kivexa, Ziagen, Triumeq) nikoli ne sme ponovno uvesti.

•	Ponovna uvedba zdravil z abakavirjem po sumu na HSR na abakavir lahko povzroči takojšnjo ponovitev simptomov v nekaj urah. Takšna ponovitev je po navadi hujša od prvega pojava in lahko vključuje življenjsko nevarno hipotenzijo in smrt.

•	Da bi preprečili ponovno uporabo abakavirja, je treba bolnikom, ki so imeli sum na HSR,  naročiti, naj preostale tablete zdravila Trizivir zavržejo.

Klinični opis HSR na abakavir

HSR na abakavir so dobro opredelili v kliničnih študijah in med obdobjem spremljanja po prihodu zdravila na trg. Simptomi se običajno pojavijo v prvih šestih tednih (povprečen čas do pojava je 11 dni) po začetku zdravljenja z abakavirjem, vendar pa se lahko preobčutljivostne reakcije pojavijo kadar koli med zdravljenjem.

Skoraj vse HSR na abakavir vključujejo povišano telesno temperaturo in/ali izpuščaj. Drugi znaki in simptomi, opaženi v okviru HSR na abakavir, so podrobno opisani v poglavju 4.8 (Opis izbranih neželenih učinkov), vključno z dihalnimi in prebavnimi simptomi. Pomembno je, da lahko takšni simptomi povzročijo napačno prepoznavo HSR kot bolezni dihal (pljučnica, bronhitis, faringitis) ali kot gastroenteritisa.

Simptomi, ki so pogojeni s HSR, se z nadaljevanjem zdravljenja slabšajo in lahko postanejo življenjsko nevarni. Po prenehanju jemanja abakavirja ti simptomi navadno izginejo.

V redkih primerih so se pri bolnikih, ki so abakavir nehali jemati zaradi drugih razlogov, ne zaradi simptomov HSR, v nekaj urah po ponovni uvedbi zdravljenja z abakavirjem, pojavile življenjsko nevarne reakcije (glejte poglavje 4.8, Opis izbranih neželenih učinkov). Ponovno uvedbo abakavirja je treba pri takšnih bolnikih opraviti v okolju, kjer je takoj na voljo zdravniška pomoč.




Laktacidoza
Pri uporabi zidovudina so poročali o laktacidozi, navadno povezani s hepatomegalijo in z jetrno steatozo. Zgodnji simptomi (simptomatska hiperlaktatemija) vključujejo blažje prebavne simptome (navzeo, bruhanje in abdominalno bolečino), nespecifično splošno slabo počutje, izgubo apetita, hujšanje, respiratorne simptome (hitro in/ali globoko dihanje) ali nevrološke simptome (vključno z motorično oslabelostjo).

Umrljivost zaradi laktacidoze je visoka, lahko je povezana s pankreatitisom, z odpovedjo jeter ali z odpovedjo ledvic.

Na splošno se je laktacidoza pojavila že po nekaj ali pa šele po večih mesecih zdravljenja.

V primeru simptomatske hiperlaktatemije in metabolične acidoze/laktacidoze, progresivne hepatomegalije ali hitrega zviševanja ravni aminotransferaz je treba zdravljenje z zidovudinom prekiniti.

Pri dajanju zidovudina kateremu koli bolniku (še zlasti debelim bolnicam) s hepatomegalijo, hepatitisom ali z drugimi znanimi dejavniki tveganja za jetrno bolezen in jetrno steatozo (vključno z določenimi zdravili in alkoholom) je potrebna previdnost. Še posebej ogroženi so lahko bolniki, ki so sočasno okuženi z virusom hepatitisa C in se zdravijo z alfa interferonom ter ribavirinom.

Bolnike s povečanim tveganjem je treba pozorno spremljati.


Mitohondrijska disfunkcija po izpostavljenosti in utero

Nukleozidni in nukleotidni analogi lahko v različnih stopnjah vplivajo na mitohondrijsko funkcijo, kar je najbolj izrazito pri stavudinu, didanozinu in zidovudinu. Obstajajo poročila o mitohondrijski disfunkciji pri HIV‑negativnih dojenčkih, ki so bili in utero in/ali postnatalno izpostavljeni nukleozidnim analogom; ta so pretežno zadevala zdravljenje z režimi, ki vsebujejo zidovudin. Glavni opisani neželeni učinki so hematološke motnje (anemija, nevtropenija) in presnovne motnje (hiperlaktatemija, hiperlipazemija). Ti učinki so bili pogosto prehodni. Redko so poročali o nekaterih primerih nevroloških motenj, ki nastopijo kasneje (hipertonija, konvulzije, nenormalno obnašanje). Trenutno ni znano, ali so takšne nevrološke motnje prehodne ali trajne. Te ugotovitve je treba upoštevati pri vseh otrokih, ki so bili in utero izpostavljeni nukleozidnim in nukleotidnim analogom, pri katerih se pojavijo resne klinične ugotovitve neznanega vzroka, še zlasti nevrološke. Te ugotovitve ne vplivajo na trenutna nacionalna priporočila o uporabi protiretrovirusnega zdravljenja pri nosečnicah za preprečitev vertikalnega prenosa okužbe z virusom HIV.

Lipoatrofija

Zdravljenje z zidovudinom je povezano z izgubo podkožnega maščevja, ki ga povezujejo s toksičnostjo za mitohondrije. Pojavnost in izrazitost lipoatrofije sta odvisni od kumulativne izpostavljenosti. Ta izguba maščobnega tkiva, ki je najbolj opazna na obrazu, udih in zadnjici, je lahko ob prehodu na shemo zdravljenja brez zidovudina ireverzibilna. Bolnike je treba med zdravljenjem z zidovudinom in zdravili, ki vsebujejo zidovudin (Combivir in Trizivir) redno ocenjevati glede znakov lipoatrofije. Če obstaja sum, da se razvija lipoatrofija, je treba preiti na drugačno shemo zdravljenja.

Telesna masa in presnovni parametri

Med protiretrovirusnim zdravljenjem se lahko poveča telesna masa ter zviša koncentracija lipidov in glukoze v krvi. Takšne spremembe so deloma lahko povezane z obvladanjem bolezni in načinom življenja. Pri lipidih v nekaterih primerih obstajajo dokazi, da gre za  učinek zdravljenja, medtem ko za povečanje telesne mase ni močnih dokazov, ki bi ga povezovali s katerim koli določenim zdravljenjem. Za nadzor lipidov in glukoze v krvi je treba upoštevati veljavne smernice za zdravljenje okužbe z virusom HIV. Motnje lipidov je treba obravnavati klinično ustrezno.

Neželeni hematološki učinki

Pri bolnikih, ki prejemajo zidovudin se lahko pričakuje pojav anemije, nevtropenije in levkopenije (navadno sekundarno po nevtropeniji). Te so se pogosteje pojavile pri višjih odmerkih zidovudina (1200 do 1500 mg/dan) in pri bolnikih, ki so že pred začetkom zdravljenja imeli zmanjšano zalogo kostnega mozga, še posebej pri tistih v napredovalem obdobju HIV bolezni. Hematološke parametre je torej potrebno pri bolnikih, ki prejemajo zdravilo Trizivir skrbno nadzorovati (glejte poglavje 4.3). Ti hematološki učinki se navadno ne pojavijo prej kot po štirih do šestih tednih zdravljenja. Pri bolnikih z napredovalo simptomatsko HIV boleznijo je priporočljivo, da se krvne preiskave v prvih treh mesecih zdravljenja opravljajo vsaj vsaka dva tedna, pozneje pa najmanj enkrat na mesec.

Pri bolnikih v zgodnjem obdobju HIV bolezni, so neželeni hematološki učinki redki. Odvisno od splošnega stanja bolnika se lahko krvne preiskave opravljajo tudi redkeje, na primer od enkrat mesečno do enkrat na tri mesece. Če se med zdravljenjem z zdravilom Trizivir pojavi huda anemija ali supresija kostnega mozga, bo verjetno potrebno odmerek zidovudina dodatno prilagoditi. Enako velja za bolnike, ki imajo kostni mozeg prizadet že pred začetkom zdravljenja, npr. hemoglobin < 9 g/dl (5,59 mmol/l) ali število nevtrofilcev < 1,0 x 109/l (glejte poglavje 4.2). Ker z zdravilom Trizivir prilagajanje odmerka posamezne učinkovine ni možno, je potrebno uporabiti zidovudin, abakavir in lamivudin kot samostojna zdravila. Pri predpisovanju morajo zdravniki upoštevati podatke za vsako posamezno zdravilo.

Pankreatitis

Pri bolnikih, ki so se zdravili z abakavirjem, lamivudinom in zidovudinom so bili primeri pankreatitisa redki. Vendar ni pojasnjeno, če so bili ti primeri posledica zdravljenja s temi zdravili ali posledica osnovne HIV bolezni. Če klinični znaki, simptomi ali laboratorijska odstopanja kažejo na možnost pankreatitisa, je potrebno zdravljenje z zdravilom Trizivir nemudoma prekiniti.

Bolezni jeter

V primeru sočasnega zdravljenja bolezni HIV in okužbe z virusom hepatitisa B (HBV) z lamivudinom, so dodatne informacije, ki se nanašajo na uporabo lamivudina pri HBV, na voljo v SmPC Zeffix.

Varnosti in učinkovitosti uporabe zdravila Trizivir pri bolnikih z znatnimi motnjami v delovanju jeter niso dokazali. Zdravilo Trizivir se ne priporoča pri bolnikih, ki imajo zmerno ali hudo jetrno okvaro (glejte poglavji 4.2 in 5.2).

Pri bolnikih s kroničnim hepatitisom B ali C, ki se zdravijo s kombiniranim protiretrovirusnim zdravljenjem, obstaja večje tveganje za resne in potencialno smrtne neželene učinke povezane z jetri. V primeru sočasnega protivirusnega zdravljenja hepatitisa B ali C upoštevajte tudi relevantne podatke o teh zdravilih.

Če pri bolnikih, ki so sočasno okuženi z virusom hepatitisa B, zdravilo Trizivir ukinemo, je potrebno periodično spremljati tako teste jetrne funkcije kot označevalce replikacije virusa HBV, saj lahko ukinitev lamivudina vodi v akutno poslabšanje hepatitisa (glejte SmPC Zeffix).

Pri bolnikih z obstoječimi motnjami v delovanju jeter, vključno s kroničnim aktivnim hepatitisom, se med kombiniranim protiretrovirusnim zdravljenjem pogosteje pojavljajo nepravilnosti v delovanju jeter, zato je potrebno take bolnike nadzorovati v skladu s standardno prakso. Če se pri teh bolnikih opazi poslabšanje jetrne bolezni, je potrebno razmisliti o začasni prekinitvi ali trajni ukinitvi zdravljenja.

Bolniki, sočasno okuženi z virusom hepatitisa B ali C

Zaradi večjega tveganja za pojav anemije sočasne uporabe ribavirina in zidovudina ne priporočamo (glejte poglavje 4.5).

[bookmark: _DV_M66]Otroci in mladostniki

Zaradi nezadostnih podatkov, uporaba zdravila Trizivir pri otrocih ali mladostnikih ni priporočljiva. V tej populaciji bolnikov je preobčutljivostne reakcije še posebej težko prepoznati.

[bookmark: OLE_LINK1]Sindrom imunske reaktivacije

Pri s HIV okuženih bolnikih s hudo imunsko pomanjkljivostjo lahko ob uvedbi kombiniranega protiretrovirusnega zdravljenja (CART - "combination antiretroviral therapy") nastane vnetna reakcija na asimptomatične ali rezidualne oportunistične patogene in povzroči resna klinična stanja ali poslabšanje simptomov. Take reakcije so navadno opazili v prvih nekaj tednih ali mesecih po uvedbi CART. Ustrezni primeri so citomegalovirusni retinitis, generalizirane in/ali žariščne okužbe z mikobakterijami in s Pneumocystis jirovecii povzročena pljučnica. Kakršnekoli vnetne simptome je treba obravnavati in uvesti zdravljenje, kadar je potrebno. V okviru imunske reaktivacije je bil opisan tudi pojav avtoimunskih bolezni (npr. pojav Gravesove bolezni in avtoimunskega hepatitisa), toda opisani čas do začetka je bolj spremenljiv in ti dogodki se lahko pojavijo veliko mesecev po uvedbi zdravljenja.

Osteonekroza

Čeprav je vzrokov verjetno več (vključno z uporabo kortikosteroidov, uživanjem alkohola, hudo imunosupresijo, višjim indeksom telesne mase), so o primerih osteonekroze poročali zlasti pri bolnikih z napredovalo boleznijo HIV ali dolgotrajno izpostavljenostjo kombiniranemu protiretrovirusnemu zdravljenju (CART – combination antiretroviral therapy) ali obojim. Bolnikom je treba svetovati, naj poiščejo zdravniško pomoč, če se jim pojavijo bolečine v sklepih, togost sklepov ali težave z gibljivostjo.

Oportunistične okužbe

Bolnikom je potrebno pojasniti, da zdravilo Trizivir ali katero koli drugo protiretrovirusno zdravilo okužbe z virusom HIV ne ozdravi, zato se še vedno lahko pojavijo oportunistične okužbe in drugi zapleti vezani na okužbo z virusom HIV. Bolniki morajo torej ostati pod skrbnim kliničnim nadzorom zdravnikov z izkušnjami pri zdravljenju na okužbo z virusom HIV vezanih bolezni.

[bookmark: _Hlk144475195]Srčno-žilni dogodki

[bookmark: _Hlk144823465]Čeprav razpoložljivi podatki iz kliničnih in opazovalnih študij z abakavirjem kažejo nedosledne rezultate, več študij kaže na povečano tveganje za srčno-žilne dogodke (predvsem miokardni infarkt) pri bolnikih, zdravljenih z abakavirjem. Zato je treba pri predpisovanju zdravila Trizivir čim bolj zmanjšati vse spremenljive dejavnike tveganja (npr. kajenje, hipertenzijo in hiperlipidemijo).
Poleg tega je treba pri zdravljenju bolnikov z visokim srčno-žilnim tveganjem razmisliti o alternativnih možnostih zdravljenja, namesto zdravljenja z abakavirjem.

Uporaba pri bolnikih z zmerno okvaro ledvic

Pri bolnikih z očistkom kreatinina med 30 in 49 ml/min, ki prejemajo zdravilo Trizivir, se lahko pojavi 1,6- do 3,3-krat večja izpostavljenost (AUC) lamivudinu kot pri bolnikih z očistkom kreatinina ≥ 50 ml/min. Ni podatkov o varnosti iz randomiziranih, kontroliranih kliničnih preskušanj, ki bi primerjala zdravilo Trizivir s posameznimi komponentami pri bolnikih z očistkom kreatinina med 30 in 49 ml/min, ki so prejemali lamivudin v prilagojenem odmerku. V originalnih preskušanjih za pridobitev dovoljenja za promet za lamivudin v kombinaciji z zidovudinom so bile večje izpostavljenosti lamivudinu povezane z večjimi stopnjami hematoloških toksičnosti (nevtropenija in anemija), čeprav je do prekinitev zaradi nevtropenije ali anemije prišlo pri < 1 % bolnikov. Lahko se pojavijo drugi z lamivudinom povezani neželeni učinki (kot so gastrointestinalne bolezni ali bolezni jeter).

Bolnike s stalnim očistkom kreatinina med 30 in 49 ml/min, ki prejemajo zdravilo Trizivir, je treba spremljati glede neželenih učinkov, povezanih z lamivudinom, predvsem glede hematoloških toksičnosti. Če se pojavi nova ali poslabša obstoječa nevtropenija ali anemija, je indicirana prilagoditev odmerka lamivudina, skladno z informacijami za predpisovanje lamivudina, kar ni mogoče doseči z zdravilom Trizivir. Zdravilo Trizivir je treba ukiniti in uporabiti posamezne komponente, da se sestavi režim zdravljenja.

Interakcije med zdravili

Do sedaj ni dovolj podatkov o učinkovitosti in varnosti zdravila Trizivir, če se daje sočasno z nenukleozidnimi zaviralci reverzne transkriptaze (NNRTI) ali zaviralci proteaz (PI) (glejte poglavje 5.1).

Zdravila Trizivir se ne sme jemati skupaj s katerimkoli zdravilom, ki vsebuje lamivudin ali z zdravilom, ki vsebuje emtricitabin.

Sočasni uporabi stavudina in zidovudina se je treba izogibati (glejte poglavje 4.5).

Kombinacija lamivudina in kladribina ni priporočljiva (glejte poglavje 4.5).

Pomožne snovi

To zdravilo vsebuje manj kot 1 mmol (23 mg) natrija na enoto odmerka, kar v bistvu pomeni “brez natrija”.

4.5	Medsebojno delovanje z drugimi zdravili in druge oblike interakcij

Zdravilo Trizivir vsebuje abakavir, lamivudin in zidovudin, zato je katerakoli interakcija, povezana s posamezno zdravilno učinkovino, relevantna tudi za zdravilo Trizivir. S kliničnimi študijami je bilo dokazano, da med abakavirjem, lamivudinom in zidovudinom ni klinično pomembnih interakcij.

Abakavir se presnavlja z UDP-glukuroniltransferaznimi (UGT) encimi in alkoholno dehidrogenazo; sočasna uporaba induktorjev ali zaviralcev encimov UGT ali s sestavinami, ki se izločajo z alkoholno dehidrogenazo, lahko spremeni izpostavljenost abakavirju. Zidovudin se primarno prosnavlja z encimi UGT; sočasna uporaba induktorjev ali zaviralcev encimov UGT lahko spremeni izpostavljenost zidovudinu. Lamivudin se odstrani skozi ledvice. Aktivno ledvično izločanje lamivudina v urinu posredujejo organski kationski prenašalci; sočasna uporaba lamivudina z zaviralci teh prenašalcev ali z nefrotoksičnimi zdravili lahko poveča izpostavljenost lamivudinu.

Abakavir, lamivudin in zidovudin se s pomočjo encimov iz skupine citokrom P450 (npr. CYP 3A4, CYP 2C9 ali CYP 2D6) znatneje ne presnavljajo, omenjenega encimskega sistema tudi ne inducirajo. Lamivudin in zidovudin ne zavirata encimov iz skupine citokrom P450. Izkazalo se je, da obstaja majhna verjetnost, da abakavir zavira s CYP 3A4 posredovano presnovo in dokazano je, da in vitro ne zavira encimov iz skupin CYP 2C9 ali CYP 2D6. Študije in vitro so pokazale, da obstaja verjetnost, da abakavir zavira citokrom P450 1A1 (CYP 1A1). Torej obstaja le majhna možnost za interakcije s protiretrovirusnimi zaviralci proteaz, z nenukleozidi in drugimi zdravili, ki se presnavljajo z glavnimi encimi iz skupine P450.

Študije medsebojnega delovanja so izvedli le pri odraslih. Spodnji seznam ni izčrpen, temveč reprezentativen za raziskovane skupine.

	Zdravila po terapevtskem področju

	Medsebojno delovanje
Geometrijska sredina spremembe (%)
(možni mehanizem)
	Priporočilo glede sočasne uporabe

	PROTIRETROVIRUSNA ZDRAVILA

	didanozin/abakavir
	Študij medsebojnega delovanja zdravil ni.
	Prilagoditev odmerka ni potrebna.


	didanozin/lamivudin
	Študij medsebojnega delovanja zdravil ni.
	

	didanozin/zidovudin
	Študij medsebojnega delovanja zdravil ni.
	

	stavudin/abakavir
	Študij medsebojnega delovanja zdravil ni.
	Kombinacija ni priporočljiva.

	stavudin/lamivudin
	Študij medsebojnega delovanja zdravil ni.
	

	stavudin/zidovudin
	In vitro antagonizem anti-HIV aktivnosti med stavudinom in zidovudinom bi lahko povzročil zmanjšano učinkovitost obeh zdravil.
	

	PROTIMIKROBNA ZDRAVILA

	atovakon/abakavir
	Študij medsebojnega delovanja zdravil ni.
	Zaradi maloštevilnih podatkov klinična pomembnost ni znana.

	atovakon/lamivudin
	Študij medsebojnega delovanja zdravil ni.
	

	atovakon/zidovudin
(750 mg dvakrat na dan s hrano/200 mg trikrat na dan)


	zidovudin AUC 33 %
atovakon AUC 
	

	klaritromicin/abakavir
	Študij medsebojnega delovanja zdravil ni.
	Med uporabo zdravila Trizivir in uporabo klaritromicina morata miniti vsaj 2 uri.

	klaritromicin/lamivudin
	Študij medsebojnega delovanja zdravil ni.
	

	klaritromicin /zidovudin
(500 mg dvakrat na dan/100 mg na 4 ure )
	zidovudin AUC 12 %
	

	trimetoprim/sulfametoksazol
(kotrimoksazol)/abakavir
	Študij medsebojnega delovanja zdravil ni.
	Prilagoditev odmerjanja zdravila Trizivir ni potrebna, razen če ima bolnik okvaro ledvic (glejte poglavje  4.2).

Če je potrebna sočasna uporaba kotrimoksazola, je treba bolnike klinično kontrolirati.  Veliki odmerki trimetoprima/
sulfametoksazola za zdravljenje pljučnice zaradi Pneumocystis jirovecii (PCP) in toksoplazmoze niso raziskani in se jim je treba izogibati.

	[bookmark: a]trimetoprim/sulfametoksazol
(kotrimoksazol)/lamivudin
(160  mg/800  mg enkrat na dan 5  dni/enkraten odmerek 300  mg)

	lamivudin: AUC 40 %

trimetoprim: AUC 
sulfametoksazol: AUC 

(zavrtje organskega kationskega prenašalca)
	

	trimetoprim/sulfametoksazol
(kotrimoksazol)/zidovudin

	Študij medsebojnega delovanja zdravil ni.
	




	Zdravila po terapevtskem področju
	Medsebojno delovanje
Geometrijska sredina spremembe (%)
(možni mehanizem)
	Priporočilo glede sočasne uporabe

	ANTIMIKOTIKI

	flukonazol/abakavir
	Študij medsebojnega delovanja zdravil ni.
	Zaradi maloštevilnih podatkov klinična pomembnost ni znana.  Kontrolirajte glede znakov toksičnosti zidovudina (glejte poglavje  4.8).

	flukonazol/lamivudin
	Študij medsebojnega delovanja zdravil ni.
	

	flukonazol/zidovudin
(400 mg enkrat na dan/200 mg trikrat na dan)
	zidovudin AUC 74 %

(zavrtje UGT)
	

	UČINKOVINE ZA ZDRAVLJENJE INFEKCIJ Z MIKOBAKTERIJAMI

	rifampicin/abakavir
	Študij medsebojnega delovanja zdravil ni.

Obstaja možnost za rahlo znižanje plazemske koncetracije abakavirja preko indukcije UGT.
	Za priporočilo o prilagoditvi odmerjanja ni dovolj podatkov.

	rifampicin/lamivudin
	Študij medsebojnega delovanja zdravil ni.
	

	rifampicin/zidovudin 
(600 mg enkrat na dan /200 mg trikrat na dan )
	zidovudin AUC 48 %

(indukcija UGT)
	

	ANTIEPILEPTIKI

	fenobarbital/abakavir
	Študij medsebojnega delovanja zdravil ni.

Obstaja možnost za rahlo znižanje plazemske koncetracije abakavirja preko indukcije UGT.
	Za priporočilo o prilagoditvi odmerjanja ni dovolj podatkov.

	fenobarbital/lamivudin
	Študij medsebojnega delovanja zdravil ni.
	Za priporočilo o prilagoditvi odmerjanja ni dovolj podatkov.

	fenobarbital/zidovudin
	Študij medsebojnega delovanja zdravil ni.

Obstaja možnost za rahlo znižanje plazemske koncetracije abakavirja preko indukcije UGT. 

	

	fenitoin/abakavir
	Študij medsebojnega delovanja zdravil ni.

Obstaja možnost za rahlo znižanje plazemske koncetracije zidovudina preko indukcije UGT.
	Za priporočilo o prilagoditvi odmerjanja ni dovolj podatkov.

Kontrolirajte koncentracijo fenitoina

	fenitoin/lamivudin
	Študij medsebojnega delovanja zdravil ni.
	

	fenitoin/zidovudin
	AUC fenitoina 
	

	valprojska kislina/abakavir
	Študij medsebojnega delovanja zdravil ni.
	Zaradi maloštevilnih podatkov klinična pomembnost ni znana  Kontrolirajte glede znakov toksičnosti zidovudina (glejte poglavje  4.8).

	valprojska kislina/lamivudin
	Študij medsebojnega delovanja zdravil ni.
	

	valprojska kislina/zidovudin
(250 mg ali 500 mg trikrat na dan/100 mg trikrat na dan)
	zidovudin AUC 80 %

(zavrtje UGT)
	

	ANTIHISTAMINIKI (ANTAGONISTI HISTAMINSKIH RECEPTORJEV H2)

	ranitidin/abakavir
	Študij medsebojnega delovanja zdravil ni.
	Prilagoditev odmerka ni potrebna.

	ranitidin/lamivudin
	Študij medsebojnega delovanja zdravil ni.

Klinično pomembno medsebojno delovanje ni verjetno. Ranitidin se le delno odstrani z ledvičnim organskim kationskim transportnim sistemom.
	

	ranitidin/zidovudin
	Študij medsebojnega delovanja zdravil ni.
	

	cimetidin/abakavir
	Študij medsebojnega delovanja zdravil ni.
	Prilagoditev odmerka ni potrebna.

	CITOTOKSIČNA ZDRAVILA

	kladribin/lamivudin
	Medsebojno delovanje ni raziskano. 

In vitro lamivudin zavira znotrajcelično fosforilacijo kladribina in tako ustvarja možno tveganje za izgubo učinkovitosti kladribina v primeru kombinirane klinične uporabe. Tudi nekatere klinične ugotovitve potrjujejo možno medsebojno delovanje med lamivudinom in kladribinom.
	Zato sočasna uporaba lamivudina in kladribina ni priporočljiva (glejte poglavje  4.4).




	Zdravila po terapevtskem področju
	Medsebojno delovanje
Geometrijska sredina spremembe (%)
(možni mehanizem)
	Priporočilo glede sočasne uporabe

	cimetidin/lamivudin
	Študij medsebojnega delovanja zdravil ni.

Klinično pomembno medsebojno delovanje ni verjetno.  Ranitidin se le delno odstrani z ledvičnim organskim kationskim transportnim sistemom.
	Prilagoditev odmerka ni potrebna.

	cimetidin/zidovudin
	Študij medsebojnega delovanja zdravil ni.
	

	OPIOIDI

	metadon/abakavir
(40 to 90mg enkrat na dan, 14 dni/600mg enkratni odmerek, nato 600mg dvakrat na dan 14 dni)
	abakavir:  AUC 
                 Cmax 35 %

metadon: CL/F 22 %
	Zaradi maloštevilnih podatkov klinična pomembnost ni znana.  Kontrolirajte glede znakov toksičnosti zidovudina (glejte poglavje  4.8).

Pri večini bolnikov prilagoditev odmerka metadona ni potrebna; občasno se lahko zahteva retitracija metadona.

	metadon/lamivudin
	Študij medsebojnega delovanja zdravil ni.
	

	metadon/zidovudin
(30 do 90 mg enkrat na dan/200 mg na 4 ure)
	AUC zidovudina 43 %
AUC metadona 
	

	RETINOIDI

	retinoidne sestavine 
(npr. izotretinoin)/abakavir
	Študij medsebojnega delovanja zdravil ni.

Možna interakcija preko skupne poti izločanja preko alkoholne dehidrogenaze.
	Za priporočilo o prilagoditvi odmerjanja ni dovolj podatkov.

	retinoidne sestavine 
(npr. izotretinoin)/lamivudin
	Študij medsebojnega delovanja zdravil ni.
	

	retinoidne sestavine 
(npr. izotretinoin)/zidovudin
	Študij medsebojnega delovanja zdravil ni.
	

	URIKOZURIKI

	probenecid/abakavir
	Študij medsebojnega delovanja zdravil ni.
	Zaradi maloštevilnih podatkov klinična pomembnost ni znana.  Kontrolirajte glede znakov toksičnosti zidovudina (glejte poglavje  4.8).

	probenecid/lamivudin
	Študij medsebojnega delovanja zdravil ni.
	

	probenecid/zidovudin
(500 mg štirikrat na dan/2 mg/kg trikrat na dan)
	AUC zidovudina 106 %

(zavrtje UGT)
	

	RAZNO

	etanol/abakavir
(0,.7  g/kg enkratni odmerek/600 mg enkratni odmerek)
	abakavir: AUC 41 %
etanol: AUC 

(zavrtje alhoholne dehidrogenaze)
	Prilagoditev odmerka ni potrebna.

	etanol/lamivudin
	Študij medsebojnega delovanja zdravil ni.
	

	etanol/zidovudin
	Študij medsebojnega delovanja zdravil ni.
	

	
Raztopina sorbitola (3,2  g , 10,2 g, 13,4 g)/lamivudin
	
Enkraten odmerek lamivudina 300 mg peroralne raztopine 

lamivudin:

AUC  14 %; 32 %; 36 % 
Cmax  28 %; 52 %, 55 %.
	
Če je mogoče, se izognite kronični sočasni uporabi zdravila Trizivir z zdravili, ki vsebujejo sorbitol ali druge osmotsko delujoče polialkohole oziroma monosahardine alkohole (npr. ksilitol, manitol, laktitol, maltitol). Če pa se kronični sočasni uporabi ni mogoče izogniti, pogosteje kontrolirajte virusno breme HIV-1.


	riociguat/abakavir
	riociguat 
Abakavir in vitro zavira CYP 1A1. Sočasna uporaba enega odmerka riociguata (0,5  mg) je pri bolnikih s HIV, ki prejemajo kombinacijo abakavir/dolutegravir/lamivudin (600  mg/50  mg/300  mg enkrat na dan) vodila v približno trikratno povečanje AUC(0-∞) riociguata v primerjavi s preteklo vrednostjo AUC(0-∞) riociguata, o kateri so poročali pri zdravih preiskovancih.
	Morda bo potrebno zmanjšati odmerek riociguata. Za priporočila glede odmerjanja preverite informacije za predpisovanje riociguata.


Okrajšave:  = povečanje, = zmanjšanje, = ni pomembne spremembe, AUC = površina pod krivuljo koncentracije po času, Cmax = največja opažena koncentracija, CL/F = navidezni peroralni očistek

Opisano je bilo poslabšanje anemije zaradi ribavirina, če je bil zidovudin del sheme za zdravljenje HIV, čeprav natančni mehanizem tega ni razjasnjen. Sočasna uporaba ribavirina in zidovudina ni priporočljiva, ker obstaja večje tveganje anemije (glejte poglavje 4.4).
Razmisliti je treba o zamenjavi zidovudina v shemi ART, če je ta že vpeljana. To je še posebej pomembno pri bolnikih, ki imajo anamnezo anemije, izzvane z zidovudinom.

Tveganje neželenih učinkov zidovudina lahko poveča tudi sočasno zdravljenje, zlasti akutno zdravljenje, s potencialno nefrotoksičnimi ali mielosupresivnimi zdravili (npr. sistemskim pentamidinom, dapsonom, pirimetaminom, kotrimoksazolom, amfotericinom, flucitozinom, ganciklovirjem, interferonom, vinkristinom, vinblastinom ali doksorubicinom) (glejte poglavje 4.8). Če je sočasno zdravljenje z zdravilom Trizivir in katerim od teh zdravil potrebno, je treba posebej paziti na spremljanje delovanja ledvic in hematoloških parametrov  in v kolikor je potrebno, je treba odmerke enega ali več zdravil zmanjšati.

Maloštevilni podatki kliničnih preskušanj ne kažejo bistveno večjega tveganja neželenih učinkov zidovudina s kotrimoksazolom (glejte informacije o medsebojnem delovanju zgoraj glede lamivudina in kotrimoksazola), aerosoliziranim pentamidinom, pirimetaminom in aciklovirjem pri odmerkih, ki se uporabljajo za profilakso.

4.6	Plodnost, nosečnost in dojenje

Nosečnost

Kot splošno navodilo velja, da je treba upoštevati podatke na živalih, kot tudi izkušnje pri nosečnicah, kadar se odločamo o uporabi protiretrovirusnih učinkovin za zdravljenje okužbe z virusom HIV pri nosečnicah in posledično za zmanjšanje tveganja vertikalnega prenosa na novorojenčka. Podatkov o uporabi zdravila Trizivir med nosečnostjo ni. Zmerna količina podatkov o nosečnicah, ki so jemale individualno aktivno kombinacijo abakavirja, lamivudina in zidovudina (več kot 300 izidov po izpostavljenosti v prvem trimesečju), niso pokazali malformacijske toksičnosti.  Obsežni podatki o nosečnicah, ki so jemale lamivudin ali zidovudin, niso pokazali malformacijske toksičnosti (za vsakega več kot 3000 izidov po izpostavljenosti v prvem trimesečju, od tega več kot 2000 izidov po izpostavljenosti obema, lamivudinu in zidovudinu). Obstaja zmerna količina podatkov (več kot 600 izidov po izpostavljenosti v prvem trimesečju), ki niso pokazali malformacijske toksičnosti za abakavir. Glede na omenjeno zmerno količino podatkov, maloformacijsko tveganje pri ljudeh ni verjetno

Učinkovine zdravila Trizivir lahko inhibirajo replikacijo celične DNK, in zidovudin se je izkazal za transplacentalno karcinogenega v študijah na živalskih modelih (glejte poglavje 5.3). Klinična pomembnost teh ugotovitev ni znana.

Pri bolnicah, ki so hkrati okužene s hepatitisom, in prejemajo zdravilo, ki vsebuje lamivudin, npr. zdravilo Trizivir, ter zanosijo, je treba upoštevati možnost ponovitve hepatitisa po prenehanju uporabe lamivudina.

Moteno delovanje mitohondrijev
Dokazano je, da nukleozidni in nukleotidni analogi in vitro in in vivo v različni meri okvarijo mitohondrije. Opisani so primeri motenega delovanja mitohondrijev pri dojenčkih, ki so bili in utero in/ali po rojstvu izpostavljeni nukleozidnim analogom. (glejte poglavje 4.4).

Dojenje

Abakavir in njegovi presnovki se izločajo v mleko doječih podgan. Abakavir se izloča v materino mleko tudi pri človeku.
Glede na podatke pri več kot 200 parih mater in otrok, zdravljenih zaradi okužbe HIV, je koncentracija lamivudina v serumu dojenčkov mater, zdravljenih zaradi okužbe s HIV, zelo majhna (manj kot 4 % koncentracije v materinem serumu) in se progresivno zmanjša do nezaznavne ravni, ko dojenček doseže 24  tednov starosti. O varnosti abakavirja in lamivudina, uporabljenih pri dojenčkih, mlajših od treh mesecev, ni podatkov.

Po uporabi enkratnega odmerka 200 mg zidovudina pri ženskah, okuženih s HIV, je bila povprečna koncentracija zidovudina v materinem mleku in serumu podobna.

Priporočljivo je, da ženske, okužene z virusom HIV, ne dojijo, da se prepreči prenos virusa HIV na dojenčka.

Plodnost

V študijah na živalih niso ne za abakavir, ne za lamivudin, niti za zidovudin ugotovili, da bi kakorkoli vplivali na plodnost (glejte poglavje 5.3). Pri moških ni bilo ugotovljeno, da bi zidovudin vplival na število, morfologijo ali gibljivost semenčic.

4.7	Vpliv na sposobnost vožnje in upravljanja s stroji

Študije o vplivu na sposobnost vožnje in upravljanja s stroji niso bile izvedene. Pri presojanju bolnikovih sposobnosti za vožnjo in upravljanje s stroji je potrebno upoštevati tako klinično stanje bolnika kot možne neželene učinke zdravila Trizivir.

4.8	Neželeni učinki

Povzetek varnostnega profila

O neželenih učinkih so poročali tako med zdravljenjem bolezni HIV z abakavirjem, lamivudinom in zidovudinom posamezno kot tudi med zdravljenjem s kombinacijo vseh treh. Ker zdravilo Trizivir vsebuje abakavir, lamivudin in zidovudin, lahko pričakujemo neželene učinke, ki so vezani na te tri učinkovine.

Neželeni učinki v tabeli o katerih so poročali po jemanju posameznih učinkovin 

Neželeni učinki, o katerih so poročali po uporabi abakavirja, lamivudina in zidovudina so predstavljene v tabeli 1. Navedene so glede na organski sistem in absolutno pogostnost. Pogostnost je definirana kot: zelo pogosti (> 1/10), pogosti (> 1/100 do < 1/10), občasni (> 1/1.000 do < 1/100), redki (> 1/10 .000 do < 1/1.000), zelo redki (< 1/10.  000). Če se pojavi kateri koli od teh simptomov, je potrebno izključiti možnost preobčutljivostne reakcije.

Tabela 1: Neželeni učinki o katerih so poročali po jemanju posameznih učinkovin zdravila Trizivir 
	Abakavir
	Lamivudin
	Zidovudin

	POMEMBNO: glede podatkov o preobčutljivosti na abakavir, glejte informacije spodaj v razdelku »Opis izbranih neželenih učinkov-Preobčutljivost na abakavir«

	Bolezni krvi in limfatičnega sistema

	
	Občasni: nevtropenija, anemija (občasno obe hudi), trombocitopenija 
Zelo redki: čista aplazija rdečih krvničk
	Pogosti: anemija, nevtropenija in levkopenija
Občasni: trombocitopenija in pancitopenija s hipoplazijo kostnega mozga
Redki: čista aplazija rdečih krvničk 
Zelo redki: aplastična anemija

	Bolezni imunskega sistema

	Pogosti: preobčutljivost
	
	

	Presnovne in prehranske motnje

	Pogosti: anoreksija
Zelo redki: laktacidoza

	Zelo redki: laktacidoza

	Redki: anoreksija, laktacidoza brez hipoksemije

	Psihiatrične motnje

	
	
	Redki: anksioznost, depresija

	Bolezni živčevja

	Pogosti: glavobol
	Pogosti: glavobol, nespečnost
Zelo redki: periferna nevropatija (parestezije)
	Zelo pogosti: glavobol
Pogosti: omotica
Redki: nespečnost, parestezija, somnolenca, zmanjšana sposobnost koncentracije, konvulzije

	Srčne bolezni

	
	
	Redki: kardiomiopatija

	Bolezni dihal, prsnega koša in mediastinalnega prostora

	
	Pogosti: kašelj, nazalni simptomi
	Občasni: dispneja
Redki: kašelj





	Abakavir
	Lamivudin
	Zidovudin

	Bolezni prebavil

	Pogosti: navzea, bruhanje, driska
Redki: pankreatitis
	Pogosti: navzea, bruhanje, abdominalna bolečina, driska
Redki: povečane vrednosti serumske amilaze, pankreatitis 
	Zelo pogosti: navzea 
Pogosti: bruhanje, abdominalna bolečina in driska
Občasni: flatulenca
Redki: pigmentacija ustne sluznice, motnje okusa, dispepsija, pankreatitis

	Bolezni jeter, žolčnika in žolčevodov

	
	Občasni: prehodno povečane vrednosti jetrnih encimov (AST, ALT)
Redki: hepatitis
	Pogosti: prehodno povečane vrednosti jetrnih encimov in bilirubina v krvi
Redki: motnje v delovanju jeter, kot je huda hepatomegalija s steatozo

	Bolezni kože in podkožja

	Pogosti: izpuščaj (brez sistemskih simptomov)
Zelo redki: multiformni eritem, Stevens-Johnsonov sindrom in toksična epidermalna nekroliza
	Pogosti: izpuščaj, alopecija
	Občasni: izpuščaj in pruritus
Redki: pigmentacija nohtov in kože, urtikarija ter znojenje

	Bolezni mišično-skeletnega sistema in vezivnega tkiva

	
	Pogosti: artralgija, mišične motnje 
Redki: rabdomioliza
	Pogosti: mialgija
Občasni: miopatija

	Bolezni sečil

	
	
	Redki: spremenjena pogostnost uriniranja

	Motnje reprodukcije in dojk

	
	
	Redki: ginekomastija

	Splošne težave in spremembe na mestu aplikacije

	Pogosti: povišana telesna temperatura, letargija, utrujenost
	Pogosti: utrujenost, splošen občutek slabosti, povišana telesna temperatura
	Pogosti: splošen občutek slabosti
Občasni: povišana telesna temperatura, generalizirana bolečina in astenija
Redki: mrazenje, bolečine v prsih in influenci podoben sindrom


Številni v tabeli navedeni neželeni učinki se pri bolnikih s preobčutljivostjo na abakavir pojavijo pogosto (navzea, bruhanje, diareja, povišana telesna temperatura, letargija, izpuščaj). Tako je potrebno bolnike s katerim koli od teh simptomov obravnavati resno in presoditi možnost preobčutljivostne reakcije (glejte poglavje 4.4). Poročali so o zelo redkih primerih multiformnega eritema, Stevens-Johnsonovega sindroma ali toksične epidermalne nekrolize, ko preobčutljivosti na abakavir ni bilo mogoče izključiti. V takšnih primerih je potrebno zdravljenje z zdravili, ki vsebujejo abakavir, trajno opustiti.

Opis izbranih neželenih učinkov

Preobčutljivost na abakavir
Znaki in simptomi povezani s HSR so navedeni spodaj. Odkriti so bili bodisi med kliničnimi študijami ali med spremljanjem v obdobju trženja zdravila. Znaki in simptomi, o katerih so poročali pri vsaj 10 % bolnikov s preobčutljivostno reakcijo, so navedeni v krepkem tisku.

Pri skoraj vseh bolnikih s preobčutljivostnimi reakcijami se kot del sindroma pojavi povišana telesna temperatura in/ali izpuščaj (običajno makulopapulozen ali urtikarijski), vendar pa so se preobčutljivostne reakcije pojavile tudi brez izpuščaja ali povišane telesne temperature. Ostali ključni simptomi vključujejo prebavne, dihalne ali konstitucionalne simptome kot sta letargija in splošno slabo počutje.

	Koža
	izpuščaj (običajno makulopapulozen ali urtikarijski)


	Prebavila
	navzea, bruhanje, diareja, abdominalne bolečine, razjede v ustih


	Dihala
	dispneja, kašelj, vnetje žrela, respiratorni distresni sindrom pri odraslih, dihalna odpoved


	Drugo
	povišana telesna temperatura, letargija, splošno slabo počutje, edem, limfadenopatija, hipotenzija, konjunktivitis, anafilaksija


	Živčevje/psihiatrija
	glavobol, parestezija


	Hematologija
	limfopenija


	Jetra/pankreas 

	zvišane vrednosti testov jetrne funkcije, hepatitis, jetrna odpoved


	Mišično-skeletni sistem

	mialgija, redkeje mioliza, artralgija, zvišane vrednosti kreatin-fosfokinaze


	Sečila
	zvišane vrednosti kreatinina, odpoved ledvic



Simptomi, povezani s HSR, se z nadaljevanjem zdravljenja slabšajo in so lahko življenjsko nevarni in v redkih primerih celo smrtni.

Pri ponovni uporabi abakavirja, po pojavu HSR na abakavir, se simptomi pojavijo hitro, že v nekaj urah. Pri takšni ponovitvi je bila HSR običajno hujša kot pri prvem pojavu in je lahko vključevala življenjsko nevarno hipotenzijo in smrt. Podobne reakcije so se v redkih primerih pojavile po ponovni uporabi abakavirja pri bolnikih, ki so imeli pred prenehanjem zdravljenja z abakavirjem le enega od ključnih simptomov preobčutljivosti (glejte zgoraj); v zelo redkih primerih so se pojavile celo pri bolnikih, ki so ponovno začeli zdravljenje, ne da bi pred tem imeli kakšne simptome HSR (tj. pri bolnikih, za katere je pred tem veljalo, da prenesejo abakavir).

Hematološki neželeni učinki, povezani z zidovudinom
Anemija, nevtropenija in levkopenija so se pogosteje pojavile pri višjih odmerkih (1200 – 1500 mg/dan) in pri bolnikih v napredovalem obdobju bolezni (zlasti če so imeli že pred začetkom zdravljenja zmanjšano zalogo kostnega mozga), še posebej pa pri bolnikih, pri katerih je bilo število celic CD4 manjše od 100/mm3. Verjetno bo potrebno zmanjšati odmerke ali prekiniti zdravljenje (glejte poglavje 4.4). Zaradi anemije utegnejo biti potrebne transfuzije.

Incidenca nevtropenije je bila večja tudi pri bolnikih, pri katerih je bilo število nevtrofilcev ali koncentracija hemoglobina in vitamina B12 v serumu nizka že pred začetkom zdravljenja z zidovudinom.

Laktacidoza 
Pri uporabi zidovudina so poročali o primerih laktacidoze, včasih s smrtnim izidom, navadno v povezavi  s hudo hepatomegalijo in steatozo jeter (glejte poglavje 4.4).

Lipoatrofija
Zdravljenje z zidovudinom je povezano z izgubo podkožnega maščevja, ki je najbolj opazno na obrazu, udih in zadnjici. Bolnike, ki prejemajo zdravilo Trizivir, je treba pogosto pregledovati in vprašati po znakih lipoatrofije. V primeru razvoja lipoatrofije se ne sme nadaljevati zdravljenja z zdravilom Trizivir (glejte poglavje 4.4).

Presnovni parametri
Med protiretrovirusnim zdravljenjem se lahko poveča telesna masa ter zviša koncentracija lipidov in glukoze v krvi (glejte poglavje 4.4).

Sindrom imunske reaktivacije
Pri s HIV okuženih bolnikih s hudo imunsko pomanjkljivostjo lahko ob uvedbi kombiniranega protiretrovirusnega zdravljenja (CART - "combination antiretroviral therapy") nastane vnetna reakcija na asimptomatične ali rezidualne oportunistične okužbe. Opisan je bil tudi pojav avtoimunskih bolezni (npr. pojav Gravesove bolezni in avtoimunskega hepatitisa), toda opisani čas do začetka je bolj spremenljiv in ti dogodki se lahko pojavijo veliko mesecev po uvedbi zdravljenja (glejte poglavje 4.4).

Osteonekroza
Opisani so bili primeri osteonekroze, še zlasti pri bolnikih s splošno znanimi dejavniki tveganja, napredovalo boleznijo HIV ali dolgotrajno izpostavljenostjo kombiniranemu protiretrovirusnemu zdravljenju (CART). Pogostnost tega ni znana (glejte poglavje 4.4).

Poročanje o domnevnih neželenih učinkih

Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v Prilogi V.

4.9	Preveliko odmerjanje

Izkušnje s prevelikim odmerjanjem zdravila Trizivir so omejene. Po akutnem zaužitju prevelikega odmerka abakavirja, zidovudina ali lamivudina niso poročali o specifičnih simptomih ali znakih, razen tistih, ki so navedeni kot neželeni učinki.

V primeru zaužitja prevelikega odmerka je potrebno pri bolniku redno preverjati znake toksičnosti (glejte poglavje 4.8), ter po potrebi pričeti s standardnim podpornim zdravljenjem. Ker se lamivudin dializira, bi se za odpravljanje posledic zaužitja prevelikega odmerka lahko poslužili kontinuirane hemodialize, čeprav tega niso preučevali. Kot kaže, imata hemodializa in peritonealna dializa omejen učinek na izločanje zidovudina, vendar pospešujeta izločanje glukuronidnega presnovka. Ni znano, če je abakavir možno odstraniti s peritonealno dializo ali hemodializo.


5.	FARMAKOLOŠKE LASTNOSTI

5.1	Farmakodinamične lastnosti

Farmakoterapevtska skupina

Antivirusna zdravila za sistemsko uporabo, antivirusna zdravila za zdravljenje HIV, kombinacije. Oznaka ATC: J05AR04.

Mehanizem delovanja

Abakavir, lamivudin in zidovudin so nukleozidni in nukleotidni zaviralci reverzne transkriptaze (NRTI) in so močni selektivni inhibitorji virusa HIV-1 in HIV-2. Vsa tri zdravila se dosledno presnavljajo z znotrajceličnimi kinazami v posamezen 5'-trifosfat (TP). Lamivudin-TP, karbovir-TP (aktivna trifosfatna oblika abakavirja) in zidovudin-TP so substrati za reverzno transkriptazo (RT) virusa HIV in tudi njeni kompetitivni inhibitorji. Glavni način njihovega protivirusnega delovanja je vključitev monofosfatne oblike v verigo virusne DNK, kar ima za posledico prekinitev verige. Abakavir, lamivudin in zidovudin trifosfati imajo občutno manjšo afiniteto do DNK polimeraz gostiteljske celice.

Antagonističnih učinkov z lamivudinom in drugimi protiretrovirusnimi učinkovinami (preskušane učinkovine: abakavir, didanozin in nevirapin) niso zaznali In vitro. Antagonističnih učinkov z zidovudinom in drugimi protiretrovirusnimi učinkovinami (testirane učinkovine: didanozin in interferon-α) niso zaznali In vitro. Protivirusno delovanje abakavirja v celični kulturi ni bilo antagonistično v kombinaciji z nukleozidnimi zaviralci reverzne transkriptaze (NRTI) didanozinom, emtricitabinom, stavudinom ali tenofovirjem, nenukleozidnim zaviralcem reverzne transkriptaze (NNRTI) nevirapinom ali zaviralcem proteaz (PI) amprenavirjem.

Odpornost in vitro

Odpornost virusa HIV-1 proti lamivudinu obsega razvoj M184I ali pogosteje M184V aminokislinske spremembe blizu aktivnega mesta virusne RT.

In vitro so bili izolirani izolati virusa HIV-1 odporni na abakavir, ki so bili povezani s specifičnimi genotipskimi spremembami kodonskega področja (kodoni M184V, K65R, L74V in Y115F) RT. In vitro se virusna odpornost na abakavir razvije relativno počasi, pri čemer so potrebne večkratne mutacije za klinično pomembno povečanje EC50 v primerjavi z divjim tipom virusa.

Odpornost in vivo (bolniki, ki še niso bili zdravljeni)

Pri z virusom HIV-1 okuženih bolnikih, ki so se zdravili s protiretrovirusnim zdravljenjem, ki je vsebovalo lamivudin, sta se pojavili varianti M184V ali M184I. V ključnem kliničnem preskušanju z zdravilom Combivir (kombinacija lamivudina in zidovudina v fiksnem odmerku) pri večini bolnikov z virusnim neodzivom pri režimu, ki je vključeval abakavir, bodisi niso odkrili z NRTI povezanih sprememb od izhodišča (15 %) ali pa so odkrili le selekcijo M184V ali M184I (78 %). Celotna pogostnost selekcije M184V ali M184I je bila visoka (85 %), selekcije L74V, K65R in Y115F pa niso bile opažene (glejte tabelo). Ugotovljene so bile tudi mutacije timidinskih analogov (TAMs; “Thymidine analogue mutations”), ki so bile posledice selekcije z zidovudinom (ZDV) (8 %).

	Zdravljenje
	Abakavir + Combivir 

	Število oseb
	282

	Število virusnih neodzivov
	43

	Število genotipov med zdravljenjem
	40 (100 %)

	K65R
	0

	L74V
	0

	Y115F
	0

	M184V/I
	34 (85 %)

	TAMs1
	3 (8 %)


1. Število oseb z  1 mutacijo timidinskih analogov.

Če so timidinski analogi povezani z abakavirjem, lahko pride do selekcije mutacij timidinskih analogov. V metaanalizi šestih kliničnih preskušanj pri režimu, ki je vseboval abakavir brez zidovudina (0/127), selekcije mutacij timidinskih analogov niso ugotovili, ugotovili pa so jo pri režimih, ki so vsebovali abakavir in timidinski analog zidovudin (22/86, 26 %). Poleg tega so ugotovili, da je bila selekcija L74V in K65R zmanjšana pri sočasni uporabi z ZDV (K65R: brez ZDV: 13/127, 10 %; z ZDV: 1/86, 1 %; L74V: brez ZDV: 51/127, 40 %; z ZDV: 2/86, 2 %).

Odpornost in vivo (bolniki, ki so že bili zdravljeni)

Pri z virusom HIV-1 okuženih bolnikih, ki so se zdravili s protiretrovirusnim zdravljenjem, ki je vsebovalo lamivudin, sta se pojavili varianti M184V ali M184I, ki sta povzročili visoko stopnjo odpornosti proti lamivudinu. In vitro pridobljeni podatki nakazujejo, da se pri nadaljevanju uporabe lamivudina v protiretrovirusnem režimu zdravljenja kljub pojavu variante M184V lahko zagotovi nadaljnje protiretrovirusno delovanje (verjetno zaradi okvare virusa). Klinični pomen teh ugotovitev ni znan. Razpoložljivi klinični podatki so zelo omejeni in ne omogočajo zanesljivih zaključkov na tem področju. V vsakem primeru ima uvedba zdravljenja z NRTI, proti katerim virus ni odporen, prednost pred nadaljnjo uporabo lamivudina. Nadaljevanje zdravljenja z lamivudinom kljub pojavu mutacije M184V pride v poštev samo v primerih, ko drugih učinkovitih NRTI ni na voljo. Podobno tudi prisotnost mutacij timidinskih analogov povzroči odpornost proti ZDV.

Pri kliničnih izolatih bolnikov z nenadzorovano replikacijo virusa, ki so bili predhodno zdravljeni z nukleozidnimi zaviralci in so odporni na druge nukleozidne zaviralce, so dokazali klinično pomembno zmanjšanje občutljivosti za abakavir. V metaanalizi petih kliničnih preskušanj, v katerih je bil abakavir dodan 166 osebam zaradi stopnjevanja zdravljenja, je 123 oseb (74 %) imelo M184V/I, 50 oseb (30 %) T215Y/F, 45 oseb (27 %) M41L, 30 oseb (18 %) K70R in 25 oseb (15 %) D67N. K65R ni bila prisotna, L74V in Y115F pa sta bili občasni ( 3 %). Model logistične regresije prediktivne vrednosti za genotip (prilagojeno na izhodiščno plazemsko vrednost HIV-1 RNA [vRNA], število CD4+ celic, število in trajanje predhodnih protiretrovirusnih zdravljenj) je pokazal, da je bila prisotnost 3 ali več mutacij, povezanih z odpornostjo proti NRTI, povezana z zmanjšanjem odziva v 4. tednu (p = 0,015), prisotnost 4 ali več mutacij pa v povprečju v 24. tednu (p  0,012). Poleg tega je sta insercijski kompleks na mestu 69 ali mutacija Q151M, običajno ugotovljena v kombinaciji z A62V, V75I, F77L in F116Y, povzročila visoko stopnjo odpornosti proti abakavirju.

	Izhodišče
Mutacija reverzne transkriptaze
	4. teden
(n = 166)

	
	n
	Mediana sprememba vRNA (log10  c/ml)
	Odstotek z < 400  kopij/ml vRNA

	Brez
	15
	-0,96
	40 %

	Samo M184V 
	75
	-0,74
	64 %

	Katerakoli ena mutacija NRTI
	82
	-0,72
	65 %

	Katerikoli dve mutaciji, povezani z NRTI 
	22
	-0,82
	32 %

	Katerekoli tri mutacije, povezane z NRTI
	19
	-0,30
	5 %

	Štiri ali več mutacij, povezanih z NRTI
	28
	-0,07
	11 %



Fenotipska odpornost in navzkrižna odpornost

Za fenotipsko odpornost proti abakavirju je potrebna mutacija M184V in še vsaj ena z abakavirjem povzročena mutacija ali mutacija M184V z večkratnimi mutacijami timidinskih analogov. Fenotipska navzkrižna odpornost proti drugim NRTI je v prisotnosti samo M184V ali samo M184I mutacije omejena. Zidovudin, didanozin, stavudin in tenofovir ohranijo protiretrovirusno delovanje proti takšnim variantam virusa HIV-1. Vendar prisotnost M184V s K65R povzroči navzkrižno odpornost med abakavirjem, tenofovirjem, didanozinom in lamivudinom ter prisotnost M184V z L74V povzroči navzkrižno odpornost med abakavirjem, didanozinom in lamivudinom. Prisotnost M184V z Y115F povzroči navzkrižno odpornost med abakavirjem in lamivudinom. Za ustrezno uporabo abakavirja je potrebno upoštevati trenutno veljavne algoritme odpornosti.

Navzkrižna odpornost med abakavirjem, lamivudinom ali zidovudinom in protiretrovirusnimi zdravili iz drugih skupin, npr. zaviralci proteaz (PI) ali nenukleozidni zaviralci reverzne transkriptaze (NNRTI), je malo verjetna.

Klinična učinkovitost in varnost

V randomizirani, dvojno slepi in s placebom nadzorovani študiji so pri odraslih bolnikih, ki še niso bili zdravljeni, primerjali kombinacijo abakavir, lamivudin in zidovudin s kombinacijo indinavir, lamivudin in zidovudin. Zaradi visokega odstotka prezgodnjih prekinitev zdravljenja (pri 42 % bolnikov je bilo randomizirano zdravljenje prekinjeno v 48. tednu) v 48.  tednu ni bilo mogoče sprejeti dokončnih zaključkov o ekvivalentnosti obeh zdravljenj. Čeprav je bil pri kombinaciji z abakavirjem opažen podoben protivirusni učinek kot pri kombinaciji z indinavirjem, pa se, upoštevajoč odstotek bolnikov z nedokazljivo virusno obremenitvijo (≤ 400 kopij/ml; analiza vključenih bolnikov (ITT): 47 % pri kombinaciji z abakavirjem versus 49 % pri kombinaciji z indinavirjem; analiza zdravljenih bolnikov (AT): 86 % pri kombinaciji z abakavirjem versus 94 % pri kombinaciji z indinavirjem), rezultati nagibajo v korist kombinacije z indinavirjem, še zlasti v podskupini bolnikov z visoko virusno obremenitvijo (> 100.000 kopij/ml v izhodišču; ITT: 46  % pri kombinaciji z abakavirjem versus 55 % pri kombinaciji z indinavirjem; AT: 84 % pri kombinaciji z abakavirjem versus 93 % pri kombinaciji z indinavirjem).

ACTG5095 je bilo randomizirano (1:1:1), dvojno slepo, s placebom nadzorovano preskušanje, ki so ga izvedli pri 1147 bolnikih, okuženih z virusom HIV-1, ki se še niso zdravili s protiretrovirusnimi zdravili. Primerjalo je 3 sheme zdravljenja: zidovudin (ZDV), lamivudin (3TC), abakavir (ABC), efavirenz (EFV), ZDV/3TC/EFV in ZDV/3TC/ABC. Po povprečno 32 tednih spremljanja se je izkazalo, da je bilo zdravljenje v skupini s tremi nukleozidi ZDV/3TC/ABC virološko manj uspešno kot zdravljenje v drugih dveh skupinah, in sicer ne glede na izhodiščno virusno breme (< ali > 100.000 kopij/ml). Virološki neuspeh (HIV RNA > 200 kopij/ml) je bil opažen pri 26 % oseb, ki so prejemale ZDV/3TC/ABC, 16 % oseb, ki so prejemale ZDV/3TC/EFV in 13 % oseb, ki so prejemale 4 zdravila. V 48. tednu je HIV RNA < 50 kopij/ml imelo 63 % oseb, ki so prejemale ZDV/3TC/ABC, 80 % oseb, ki so prejemale ZDV/3TC/EFV in 86 % oseb, ki so prejemale ZDV/3TC/ABC/EFV. V tem času je študijski odbor za spremljanje podatkov o varnosti zaradi visokega odstotka bolnikov z virološkim neuspehom prekinil zdravljenje v skupini, ki je prejemala ZDV/3TC/ABC. Preostali dve skupini sta nadaljevali s slepim zdravljenjem. Po povprečno 144 tednih spremljanja je bil virološki neuspeh opažen pri 25 % oseb, ki so prejemale ZDV/3TC/ABC/EFV, in 26 % oseb, ki so prejemale ZDV/3TC/EFV. Čas do prvega pojava virološkega neuspeha se med obema skupinama ni pomembneje razlikoval (p = 0,73, log-rank test). V tej študiji dodatek ABC k shemi ZDV/3TC/EFV ni pomembneje izboljšal učinkovitosti.

	
	
	ZDV/3TC/ABC
	ZDV/3TC/EFV
	ZDV/3TC/ABC/EFV

	Virološki neuspeh (HIV RNA > 200  kopij/ml)
	32 tednov
	26 %
	16 %
	13 %

	
	144 tednov
	-
	26 %
	25 %

	Virološki uspeh (48 tednov HIV RNA < 50 kopij/ml)
	
	63 %
	80 %
	86 %



V manjši odprti pilotski študiji pri bolnikih, ki predhodno še niso bili zdravljeni s protiretrovirusnimi zdravili in so se zdravili s kombinacijo abakavir, lamivudin, zidovudin in efavirenz, je bil po 24  tednih zdravljenja odstotek bolnikov z nedokazljivo virusno obremenitvijo (< 400 kopij/ml) približno 90 %, od tega je 80 % bolnikov imelo < 50 kopij/ml.

Trenutno ni podatkov o uporabnosti zdravila Trizivir pri bolnikih, ki so bili predhodno intenzivno zdravljeni, pri bolnikih pri katerih so bila druga zdravljenja neuspešna, ali pri bolnikih z napredovalo boleznijo (CD4 celice  50 celic/mm3).

Stopnja koristnosti te kombinacije nukleozidov pri predhodno intenzivno zdravljenih bolnikih je odvisna od vrste in trajanja predhodnega zdravljenja, ki je lahko povzročilo selekcijo HIV-1 variant z navzkrižno rezistenco na abakavir, lamivudin ali zidovudin.

Do sedaj ni dovolj podatkov o učinkovitosti in varnosti zdravila Trizivir, če se daje sočasno z nenukleozidnimi zaviralci reverzne transkriptaze (NNRTI) ali zaviralci proteaz (PI).

5.2	Farmakokinetične lastnosti

Absorpcija

Po peroralnem dajanju se abakavir, lamivudin in zidovudin iz prebavil hitro in dobro absorbirajo. Pri odraslih znaša absolutna biološka uporabnost peroralnega abakavirja približno 83 %, peroralnega lamivudina približno 80 – 85 % in peroralnega zidovudina približno 60 – 70 %.

V farmakokinetični študiji, ki je vključevala z virusom HIV-1 okužene bolnike, so bili farmakokinetični parametri v stanju ravnotežja za abakavir, lamivudin in zidovudin podobni tako po jemanju zdravila Trizivir samega kot po jemanju kombinirane tablete lamivudin/zidovudin v kombinaciji z abakavirjem, in prav tako podobni vrednostim, ki so bile pridobljene v bioekvivalenčni študiji z zdravilom Trizivir pri zdravih prostovoljcih.

Zdravilo Trizivir so v raziskavi bioekvivalentnosti primerjali s 300 mg odmerkom abakavirja, 150 mg odmerkom lamivudina in 300 mg odmerkom zidovudina, ki so bili vzeti skupaj. Prav tako so proučevali učinek hrane na hitrost in obseg absorpcije. Izkazalo se je, da je zdravilo Trizivir glede na AUC0- in Cmax bioekvivalenten 300 mg odmerku abakavirja, 150 mg odmerku lamivudina in 300 mg odmerku zidovudina, ki so dani v obliki ločenih tablet. Hrana je zmanjšala hitrost absorpcije zdravila Trizivir (rahlo zmanjšana Cmax (srednja vrednost 18 – 32 %) in povečan tmax (približno 1 ura)), vendar pa na obseg absorpcije (AUC0-) ni vplivala. Te spremembe se ne smatrajo kot klinično pomembne, zato pri dajanju zdravila Trizivir ni priporočil o omejitvah pri uživanju hrane.

Pri terapevtskih odmerkih (ena tableta zdravila Trizivir dvakrat dnevno) so bile pri bolnikih srednje Cmax v ravnotežnem stanju: za abakavir 3,49 µg/ml (45 %), za lamivudin 1,33 µg/ml (33 %) in za zidovudin 1,56 µg/ml (83 %). Ustreznih vrednosti Cmin za abakavir ni bilo mogoče ugotoviti, Cmin lamivudina je bila 0,14 µg/ml (70 %), Cmin zidovudina pa 0,01 µg/ml (64 %). Preko 12 urnega odmernega intervala je srednja AUC abakavirja znašala 6,39 µg.h/ml (31 %), lamivudina 5,73 µg.h/ml (31 %) in zidovudina 1,50 µg.h/ml (47 %).

Opazili so zmeren porast Cmax (28 %) zidovudina, če so ga dajali skupaj z lamivudinom, vendar se celotna izpostavljenost (AUC) ni signifikantno spremenila. Zidovudin ne vpliva na farmakokinetične lastnosti lamivudina. Opazili so vpliv abakavirja na zidovudin (Cmax se je zmanjšala za 20 %) in na lamivudin (Cmax se je zmanjšala za 35 %).

Porazdelitev

Študije z intravensko aplikacijo abakavirja, lamivudina in zidovudina so pokazale, da znaša srednji navidezni volumen porazdelitve 0,8 l/kg za abakavir, 1,3 l/kg za lamivudin oziroma 1,6 l/kg za zidovudin. Lamivudin izkazuje linearno farmakokinetiko v terapevtskem razponu odmerjanja in se le omejeno veže na glavni plazemski protein albumin (< 36 % serumskega albumina in vitro). Obseg vezave na plazemske proteine znaša pri zidovudinu od 34 do 38 %. Študije vezave na plazemske proteine in vitro kažejo, da se abakavir pri terapevtskih koncentracijah le malo do zmerno (~ 49 %) veže na humane plazemske proteine. To kaže na majhno verjetnost interakcij z drugimi zdravili zaradi izpodrivanja vezave na plazemskih proteinih.

Interakcije, ki bi obsegale izpodrivanje z vezavnih mest pri zdravilu Trizivir niso pričakovane.

Podatki kažejo, da abakavir, lamivudin in zidovudin prehajajo v centralni živčni sistem (CŽS) in dosežejo cerebrospinalno tekočino (CST). Srednje vrednosti razmerja koncentracij CST/serum lamivudina in zidovudina so znašale približno 0,12 za lamivudin oziroma 0,5 za zidovudin, 2 do 4  ure po peroralni aplikaciji. Dejanski obseg penetracije lamivudina v CŽS in korelacija s klinično učinkovitostjo nista znana.

Študije z abakavirjem so pokazale razmerje AUC med CST in plazmo med 30 do 44 %. Če se je abakavir dajal v odmerku 600 mg dvakrat dnevno, so bile opažene največje koncentracije katerih vrednosti so bile 9-krat večje od IC50 abakavirja (0,08 µg/ml ali 0,26 µM).

Biotransformacija

Presnova lamivudina le v manjši meri prispeva k njegovemu izločanju. Lamivudin se v glavnem izloča preko ledvic v nespremenjeni obliki. Verjetnost presnovnih interakcij z drugimi zdravili je majhna zaradi majhnega obsega jetrne presnove (5 do 10 %) in majhne vezave na plazemske proteine.

Zidovudin 5'-glukuronid je glavni presnovek zidovudina v plazmi in v urinu, nanj odpade približno 50 – 80 % apliciranega odmerka, ki se izloči preko ledvic. 3'-amino-3'-deoksitimidin (AMT) so identificirali kot presnovek zidovudina, ki se tvori po intravenski aplikaciji.

Abakavir se v glavnem presnavlja v jetrih, približno 2 % prejetega odmerka pa se v nespremenjeni obliki izloči preko ledvic. Pri človeku se abakavir v glavnem presnavlja z alkoholno dehidrogenazo in glukuronidacijo, pri čemer nastane 5’-karboksilna kislina in 5’-glukuronid, ki predstavljata približno 66 % odmerka, ki se izloči z urinom. 

Izločanje

Opazovan eliminacijski razpolovni čas lamivudina znaša 18 do 19 ur. Srednja vrednost sistemskega očistka lamivudina je približno 0,32 l/h/kg, pri čemer glavni delež odpade na ledvični očistek (> 70 %), ki poteka preko organskega kationskega transportnega sistema. Raziskave pri bolnikih z oslabljenim delovanjem ledvic so pokazale, da nenormalno delovanje ledvic vpliva na izločanje lamivudina. Pri bolnikih s kreatininskim očistkom ≤ 30 ml/min je potrebno odmerek zmanjšati (glejte poglavje 4.2).

V raziskavah z intravenskim zidovudinom je bila njegova srednji končni razpolovni čas v plazmi 1,1 ure, srednji sistemski očistek pa 1,6 l/h/kg. Ledvični očistek zidovudina ocenjujejo na 0,34 l/h/kg, kar kaže na glomerularno filtracijo in aktivno tubularno sekrecijo v ledvicah. Pri bolnikih z napredovalo odpovedjo ledvic so koncentracije zidovudina povišane.

Srednji razpolovni čas abakavirja znaša približno 1,5 ure. Po večkratnih peroralnih odmerkih po 300 mg dvakrat dnevno ne prihaja do pomembnega kopičenja abakavirja. Izločanje abakavirja poteka preko presnove v jetrih, presnovki pa se nato pretežno izločijo z urinom. Približno 83 % prejetega odmerka abakavirja se izloči v obliki presnovkov ali v nespremenjeni obliki z urinom, ostanek se izloči z blatom.

Posebne populacije bolnikov

Jetrna okvara
Farmakokinetični podatki za abakavir, lamivudin in zidovudin so bili pridobljeni posamezno. Skopi podatki pri bolnikih s cirozo kažejo, da lahko manjši obseg glukuronidacije pri bolnikih z jetrno okvaro privede do kopičenja zidovudina. Podatki pridobljeni pri bolnikih z zmerno do hudo jetrno okvaro kažejo, da jetrna disfunkcija na farmakokinetične lastnosti lamivudina znatneje ne vpliva.

Abakavir se v glavnem presnavlja v jetrih. Farmakokinetične lastnosti abakavirja so preučevali pri bolnikih z blago jetrno okvaro (Child-Pugh ocena 5-6), ki so dobili abakavir v enkratnem odmerku 600 mg. V območju 10,4 do 54,8  ug.h/ml je bila srednja vrednost AUC 24,1  ug.h/ml. Rezultati so pokazali, da je bila AUC abakavirja povečana v povprečju za 1,89-krat [1,32; 2,70]; 90 % interval zaupanja, eliminacijski razpolovni čas pa v povprečju za 1,58-krat [1,22; 2,04]; 90 % interval zaupanja. Ker je pri bolnikih z blago jetrno okvaro izpostavljenost abakavirju precej variabilna, pri tej populaciji bolnikov ne moremo podati dokončnih priporočil glede zmanjšanja odmerka. Na podlagi podatkov pridobljenih za abakavir se zdravilo Trizivir ne priporoča pri bolnikih, ki imajo zmerno ali hudo jetrno okvaro.

Okvara ledvic
Opazovan eliminacijski razpolovni čas lamivudina znaša 5 do 7 ur. Srednja vrednost sistemskega očistka lamivudina je približno 0,32 l/h/kg, pri čemer glavni delež odpade na ledvični očistek (> 70 %), ki poteka preko organskega kationskega transportnega sistema. Raziskave pri bolnikih z oslabljenim delovanjem ledvic so pokazale, da nenormalno delovanje ledvic vpliva na izločanje lamivudina.

V raziskavah z intravenskim zidovudinom je bila njegova srednji končni razpolovni čas v plazmi 1,1 ure, srednji sistemski očistek pa 1,6 l/h/kg. Ledvični očistek zidovudina ocenjujejo na 0,34 l/h/kg, kar kaže na glomerularno filtracijo in aktivno tubularno sekrecijo v ledvicah. Pri bolnikih z napredovalo odpovedjo ledvic so koncentracije zidovudina povišane.

Abakavir se v glavnem presnavlja v jetrih, pri čemer se ga 2 % izloči v nespremenjeni obliki z urinom. Pri bolnikih s terminalnim stadijem ledvične bolezni je farmakokinetika abakavirja podobna kot pri bolnikih z normalnim ledvičnim delovanjem, zato pri bolnikih z oslabljenim delovanjem ledvic odmerkov ni potrebno prilagajati. 

Ker bo verjetno potrebno odmerek lamivudina in zidovudina prilagoditi, je pri bolnikih s hudo okvaro ledvic (kreatininski očistek ≤ 30 ml/min) priporočljivo uporabljati abakavir, lamivudin in zidovudin kot samostojna zdravila.Trizivir je kontraindiciran pri bolnikih s terminalnim stadijem ledvične bolezni (glejte poglavje 4.3).

Starostniki
Za bolnike, starejše od 65 let, podatki o farmakokinetiki niso na voljo.

5.3	Predklinični podatki o varnosti

Podatkov o zdravljenju živali s kombinacijo abakavir, lamivudin in zidovudin ni. Klinično pomembni toksikološki učinki teh treh učinkovin so anemija, nevtropenija in levkopenija.

Mutagenost in karcinogenost

Abakavir, lamivudin ali zidovudin v poskusih z bakterijami niso pokazali mutagenosti, vendar, skladno z drugimi nukleozidnimi analogi, inhibirajo replikacijo celične DNK v in vitro testih na celicah sesalcev, kot so celice mišjega limfoma.

Lamivudin pri odmerkih, ki so dali 40- do 50-krat večje plazemske koncentracije od terapevtskih, in vivo ni pokazal nobenega genotoksičnega delovanja. Zidovudin, v ponavljajočih odmerkih peroralno apliciran mišim in podganam v okviru mikronukleusnega testa, je imel klastogene učinke. Pri bolnikih z AIDS-om, ki se zdravijo z zidovudinom, so v limfocitih iz periferne krvi opazili večje število lomov kromosomov.

[bookmark: _DV_M235]Pilotna raziskava je pokazala, da se zidovudin vgradi v jedrno DNA levkocitov pri odraslih, vključno pri nosečnicah, ki jemljejo zidovudin za zdravljenje okužbe z virusom HIV-1 ali za preprečitev prenosa virusa z matere na otroka. Zidovudin se je vgradil tudi v DNA levkocitov iz popkovnice otrok, katerih matere so zdravili z zidovudinom. V raziskavah genotoksičnosti preko placente so na opicah primerjali zidovudin sam s kombinacijo zidovudina in lamivudina v odmerkih, kakršnim so izpostavljeni ljudje. Raziskava je pokazala, da je pri fetusih, ki so bili in utero izpostavljeni kombinaciji prišlo do obširne vgraditve nukleozidnih analogov DNA v več organov fetusa in večjega skrajšanja telomer, kot pri tistih, ki so bili izpostavljeni samo zidovudinu. Klinični pomen tega odkritja še ni pojasnjen.

Abakavir ima šibek potencial, da pri visokih testnih koncentracijah tako in vitro kot in vivo povzroča poškodbo kromosomov, zato je potrebno pretehtati med kakršnim koli možnim tveganjem pri človeku in pričakovanimi koristi zdravljenja.

Morebitnega karcinogenega potenciala kombinacije abakavir, lamivudin in zidovudin še niso proučili. 
V raziskavah karcinogenosti dolgoročne peroralne uporabe pri podganah in miših lamivudin ni pokazal karcinogenega potenciala. V raziskavah karcinogenosti peroralne uporabe zidovudina na miših in podganah so opazili pozni pojav tumorjev vaginalnega epitela. Nadaljnja raziskava intravaginalne karcinogenosti je potrdila hipotezo, da so vaginalni tumorji posledica dolgoročne lokalne izpostavljenosti vaginalnega epitela samic glodalcev visokim koncentracijam nemetaboliziranega zidovudina v urinu. Pri obeh vrstah živali obeh spolov niso opazili drugih z zidovudinom povezanih tumorjev.

Razen tega so na miših izvedli še dve raziskavi transplacentalne karcinogenosti. V prvi raziskavi, ki jo je izvedel ameriški Nacionalni inštitut za rakave bolezni so brejim mišim od 12. do 18.  dne brejosti dajali maksimalne tolerabilne odmerke zidovudina. Eno leto po kotitvi je pri tistem delu podmladka, ki je bil izpostavljen največjim odmerkom (420 mg/kg/končne telesne teže ob skotitvi), prišlo do pogostejšega pojava tumorjev na pljučih, jetrih in ženskih reproduktivnih organih.

V drugi raziskavi so mišim v obdobju 24 mesecev dajali zidovudin v odmerkih po 40 mg/kg, s prenatalnim začetkom izpostavljenosti od 10.  dne starosti zarodka dalje. Edine posledice uživanja zdravila so bili pozno nastali tumorji vaginalnega epitela, ki so se pojavljali približno enako pogosto in ob enakem času kot tumorji v standardni raziskavi peroralne karcinogenosti. Tako druga raziskava ni pokazala, da bi zidovudin deloval kot transplacentalni karcinogen.

Sklepajo, da predstavlja povečanje pojavnosti tumorjev v prvi raziskavi o transplacentalni karcinogenosti hipotetično tveganje, ki ga je potrebno pretehtati v razmerju do dokazane terapevtske koristi. Študije karcinogenosti peroralno danega abakavirja pri miših in podganah so pokazale večjo pogostnost pojava malignih in nemalignih tumorjev. Maligni tumorji so se pri samcih obeh vrst pojavljali na prepucialnih žlezah, pri samicah obeh vrst pa na žlezah klitorisa, pri podganah so se pri samcih pojavljali na ščitnici, pri samicah pa na jetrih, sečnem mehurju, bezgavkah in v podkožju.

Do večine omenjenih tumorjev je prišlo pri dajanju najvišjih odmerkov abakavirja, to je 330 mg/kg/dan pri miših in 600 mg/kg/dan pri podganah. Izjema je bil tumor na prepucionalnih žlezah, ki se je pri miših pojavil pri odmerku 110 mg/kg/dan. Sistemska izpostavljenost, ki na miših in podganah ni imela še nobenega karcinogenega učinka, je bila ekvivalentna 3-kratni oziroma 7-kratni sistemski izpostavljenosti med zdravljenjem človeka.

Ker klinična pomembnost teh ugotovitev ni znana, ti podatki kažejo na to, da pri človeku potencialna klinična korist prevlada nad tveganjem zaradi karcinogenosti.

Toksičnost pri ponavljajočih se odmerkih

Toksikološke študije so pokazale, da je abakavir povečal težo jeter pri podganah in opicah. Klinični pomen tega podatka ni znan. V kliničnih študijah ni dokazov, da bi bil abakavir hepatotoksičen. Prav tako pri človeku niso opazili avtoindukcije presnove abakavirja ali indukcije presnove drugih zdravil, ki se presnavljajo v jetrih.

Pri miših in podganah so po dvoletnem dajanju abakavirja opazili blago degeneracijo miokarda. Sistemske izpostavljenosti so bile ekvivalentne 7-kratni do 24-kratni sistemski izpostavljenosti, kakršna se pričakuje pri človeku. Klinična pomembnost tega podatka ni bila ugotovljena.

Vpliv na sposobnost razmnoževanja

V raziskavah na živalih lamivudin ni pokazal teratogenih učinkov, obstajajo pa indikacije za povečano embrionalno smrtnost kuncev in to že pri relativno nizkih sistemskih izpostavljenostih, ki so primerljive doseženim pri ljudeh. Pri podganah podobnega učinka niso opazili, tudi pri zelo visoki sistemski izpostavljenosti ne.

Zidovudin je imel na obe vrsti živali podoben učinek, vendar le pri izredno visoki sistemski izpostavljenosti učinkovini. Pri odmerkih, ki so za brejo podgano toksični je v fazi organogeneze zidovudin povzročil porast incidence malformacij, pri nižjih odmerkih pa pri zarodkih niso opazili nobenih nenormalnosti.

Abakavir je pokazal embrionalno in fetalno toksičnost pri podganah, ne pa tudi pri kuncih. Med drugim so pri njih ugotovili zmanjšanje teže fetusov, edem fetusov, porast skeletnih sprememb/malformacij, zgodnje intrauterine pogine in mrtvorodnost. Iz teh ugotovitev o embrio-fetalni toksičnosti se zaključki o teratogenem potencialu abakavirja ne morejo podati.

Študija plodnosti pri podganah je pokazala, da abakavir ne vpliva na plodnost samcev ali samic. Prav tako niti lamivudin niti zidovudin nista vplivala na plodnost. Ni bilo dokazano, da bi zidovudin vplival na število, morfologijo ali gibljivost semenčic pri moškem.


6.	FARMACEVTSKI PODATKI

6.1	Seznam pomožnih snovi

Jedro tablete:
Mikrokristalna celuloza,
natrijev karboksimetilškrob (vrsta A),
magnezijev stearat.

Obloga tablete:
Opadry Green 03B11434, ki vsebuje: hipromelozo, titanov dioksid, makrogol, indigotin, rumeni železov oksid.

6.2	Inkompatibilnosti

Navedba smiselno ni potrebna.

6.3	Rok uporabnosti

2 leti 

6.4	Posebna navodila za shranjevanje

Shranjujte pri temperaturi do 30 C.

6.5	Vrsta ovojnine in vsebina

Tablete zdravila Trizivir so na voljo v neprosojnih PCTFE /PVC-Al pretisnih omotih ali v za otroke varnih PVC/PCTFE/PVC-Al/papir pretisnih omotih s 60 tabletami ali v za otroke varnih plastenkah iz HDPE, ki vsebujejo 60 tablet.

6.6	Posebni varnostni ukrepi za odstranjevanje

Neuporabljeno zdravilo ali odpadni material zavrzite v skladu z lokalnimi predpisi.


7.	IMETNIK DOVOLJENJA ZA PROMET

ViiV Healthcare BV
Van Asch van Wijckstraat 55H
3811 LP Amersfoort
Nizozemska


8.	ŠTEVILKA (ŠTEVILKE) DOVOLJENJA (DOVOLJENJ) ZA PROMET

EU/1/00/156/002 – PCTFE/PVC-Al pretisni omot (60 tablet)
EU/1/00/156/003 – Plastenka (60 tablet)
EU/1/00/156/004 - PVC/PCTFE/PVC-Al/papir pretisni omot (60 tablet)


9.	DATUM PRIDOBITVE/PODALJŠANJA DOVOLJENJA ZA PROMET

Datum prve odobritve: 28. december 2000

Datum zadnjega podaljšanja: 29. november 2010


10.	DATUM ZADNJE REVIZIJE BESEDILA

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu
























PRILOGA II 

A.	IZDELOVALEC (IZDELOVALCI), ODGOVOREN (ODGOVORNI) ZA SPROŠČANJE SERIJ

B.	POGOJI ALI OMEJITVE GLEDE OSKRBE IN UPORABE

C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

D.	POGOJI ALI OMEJITVE V ZVEZI Z VARNO IN UČINKOVITO RABO ZDRAVILA


A.	IZDELOVALEC (IZDELOVALCI), ODGOVOREN (ODGOVORNI) ZA SPROŠČANJE SERIJ

Ime in naslov izdelovalca (izdelovalcev), odgovornega (odgovornih) za sproščanje serije

Delpharm Poznań Spółka Akcyjna
ul. Grunwaldzka 189 
60-322 Poznan 
Poljska


B.	POGOJI ALI OMEJITVE GLEDE OSKRBE IN UPORABE


Izdaja zdravila je le pod omejenimi pogoji in na recept (glejte Prilogo I: Povzetek glavnih značilnosti zdravila, poglavje 4.2).


C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM 

· Redno posodobljena poročila o varnosti zdravila (PSUR)
 
Zahteve glede predložitve PSUR za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.


D.	POGOJI ALI OMEJITVE V ZVEZI Z VARNO IN UČINKOVITO
UPORABO ZDRAVILA

· Načrt za obvladanje tveganj (RMP)

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Poleg tega je treba posodobljen RMP predložiti:
na zahtevo Evropske agencije za zdravila;
ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).

· Dodatni ukrepi za zmanjševanje tveganj
Preobčutljivost na abakavir

Vsakemu pakiranju zdravila, ki vsebuje abakavir, je priložena opozorilna kartica, ki jo mora imeti bolnik ves čas pri sebi. Kartica opisuje simptome alergijske reakcije in opozarja bolnike, da so lahko te reakcije življenje ogrožujoče, če se zdravljenje z zdravilom, ki vsebuje abakavir, nadaljuje. Opozorilna kartica bolnika tudi opozarja, da, če se zdravljenje z abakavirjem zaradi tega tipa reakcij ukine, bolnik ne sme nikoli več vzeti nobenega zdravila, ki vsebuje abakavir, saj lahko to privede do življenje ogrožujočega znižanja krvnega tlaka ali smrti.


























PRILOGA III

OZNAČEVANJE IN NAVODILO ZA UPORABO
























A. OZNAČEVANJE


	PODATKI NA ZUNANJI OVOJNINI

ŠKATLICA ZA PRETISNE OMOTE S 60 FILMSKO OBLOŽENIMI TABLETAMI




	1.	IME ZDRAVILA 



Trizivir 300 mg/150 mg/300 mg filmsko obložene tablete
abakavir/lamivudin/zidovudin


	2.	NAVEDBA ENE ALI VEČ ZDRAVILNIH UČINKOVIN 



Vsaka filmsko obložena tableta vsebuje:
abakavir 300 mg (kot sulfat)
lamivudin 150 mg
zidovudin 300 mg


	3.	SEZNAM POMOŽNIH SNOVI 




	4.	FARMACEVTSKA OBLIKA IN VSEBINA



60 filmsko obloženih tablet 


	5.	POSTOPEK IN POT(I) UPORABE ZDRAVILA 



Peroralna uporaba

Pred uporabo preberite priloženo navodilo.


	6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN 		POGLEDA OTROK 



Zdravilo shranjujte nedosegljivo otrokom!


	7.	DRUGA POSEBNA OPOZORILA, ČE SO POTREBNA 



Odtrgajte priloženo opozorilno kartico, ki vsebuje pomembne informacije o varnosti.

OPOZORILO! V primeru kakršnih koli znakov, ki spominjajo na preobčutljivostne reakcije se NEMUDOMA obrnite na svojega zdravnika.

“Povlecite tukaj” (s pritrjeno opozorilno kartico)


	8.	DATUM IZTEKA ROKA UPORABNOSTI ZDRAVILA 



EXP


	9.	POSEBNA NAVODILA ZA SHRANJEVANJE 



Shranjujte pri temperaturi do 30 C.


	10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI 




	11.	IME IN NASLOV IMETNIKA DOVOLJENJA ZA PROMET Z ZDRAVILOM 



ViiV Healthcare BV
Van Asch van Wijckstraat 55H
3811 LP Amersfoort
Nizozemska


	12.	ŠTEVILKA(E) DOVOLJENJA(DOVOLJENJ) ZA PROMET



EU/1/00/156/002 PCTFE/PVC-Al
EU/1/00/156/004 PVC/PCTFE/PVC-Al/papir


	13.	ŠTEVILKA SERIJE 



LOT


	14.	NAČIN IZDAJANJA ZDRAVILA



Izdaja zdravila je le na recept.


	15.	NAVODILA ZA UPORABO 




16.	PODATKI V BRAILLOVI PISAVI 

trizivir


17.	EDINSTVENA OZNAKA – DVODIMENZIONALNA ČRTNA KODA

Vsebuje dvodimenzionalno črtno kodo z edinstveno oznako.


18.	EDINSTVENA OZNAKA – V BERLJIVI OBLIKI

PC:
SN:
NN:


 
	PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU

PRETISNI OMOT S 60 FILMSKO OBLOŽENIMI TABLETAMI




	1.	IME ZDRAVILA 



Trizivir 300 mg/150 mg/300 mg tablete
abakavir/lamivudin/zidovudin


	2.	IME IMETNIKA DOVOLJENJA ZA PROMET Z ZDRAVILOM 



ViiV Healthcare BV


	3.	DATUM IZTEKA ROKA UPORABNOSTI ZDRAVILA 



EXP


	4.	ŠTEVILKA SERIJE 



LOT


	5.	DRUGI PODATKI 



PODATKI NA ZUNANJI OVOJNINI

ŠKATLA ZA PLASTENKO S 60 FILMSKO OBLOŽENIMI TABLETAMI


	1.	IME ZDRAVILA 



Trizivir 300 mg/150 mg/300 mg filmsko obložene tablete
abakavir/lamivudin/zidovudin


	2.	NAVEDBA ENE ZDRAVILNE UČINKOVINE ALI VEČ ZDRAVILNIH UČINKOVIN 



Vsaka filmsko obložena tableta vsebuje:
abakavir 300 mg (kot sulfat)
lamivudin 150 mg
zidovudin 300 mg


	3.	SEZNAM POMOŽNIH SNOVI 




	4.	FARMACEVTSKA OBLIKA IN VSEBINA



60 filmsko obloženih tablet


	5.	POSTOPEK IN POT(I) UPORABE ZDRAVILA 



Peroralna uporaba

Pred uporabo preberite priloženo navodilo.


	6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN 		POGLEDA OTROK 



Zdravilo shranjujte nedosegljivo otrokom!


	7.	DRUGA POSEBNA OPOZORILA, ČE SO POTREBNA 



Odtrgajte priloženo opozorilno kartico, ki vsebuje pomembne informacije o varnosti.

OPOZORILO! V primeru kakršnih koli znakov, ki spominjajo na preobčutljivostne reakcije se NEMUDOMA obrnite na svojega zdravnika.

“Povlecite tukaj” (s pritrjeno opozorilno kartico)


	8.	DATUM IZTEKA ROKA UPORABNOSTI ZDRAVILA 



EXP


	9.	POSEBNA NAVODILA ZA SHRANJEVANJE 



Shranjujte pri temperaturi do 30 C.


	10.	POSEBNI VARNOSTNI UKREPI ZA ODSTRANJEVANJE NEUPORABLJENIH 	ZDRAVIL ALI IZ NJIH NASTALIH ODPADNIH SNOVI, KADAR SO POTREBNI 




	11.	IME IN NASLOV IMETNIKA DOVOLJENJA ZA PROMET Z ZDRAVILOM 



ViiV Healthcare BV
Van Asch van Wijckstraat 55H
3811 LP Amersfoort
Nizozemska


	12.	ŠTEVILKA(E) DOVOLJENJA(DOVOLJENJ) ZA PROMET



EU/1/00/156/003


	13.	ŠTEVILKA SERIJE 



LOT


	14.	NAČIN IZDAJANJA ZDRAVILA



Izdaja zdravila je le na recept.


	15.	NAVODILA ZA UPORABO 




16.	PODATKI V BRAILLOVI PISAVI 

trizivir


17.	EDINSTVENA OZNAKA – DVODIMENZIONALNA ČRTNA KODA

Vsebuje dvodimenzionalno črtno kodo z edinstveno oznako.


18.	EDINSTVENA OZNAKA – V BERLJIVI OBLIKI

PC:
SN:
NN:


	PODATKI NA PRIMARNI OVOJNINI

NALEPKA ZA PLASTENKO S 60 FILMSKO OBLOŽENIMI TABLETAMI




	1.	IME ZDRAVILA 



Trizivir 300 mg/150 mg/300 mg filmsko obložene tablete
abakavir/lamivudin/zidovudin


	2.	NAVEDBA ENE ALI VEČ ZDRAVILNIH UČINKOVIN



Vsaka filmsko obložena tableta vsebuje:
abakavir 300 mg (kot sulfat)
lamivudin 150 mg
zidovudin 300 mg


	3.	SEZNAM POMOŽNIH SNOVI 




	4.	FARMACEVTSKA OBLIKA IN VSEBINA



60 filmsko obloženih tablet


	5.	POSTOPEK IN POT(I) UPORABE ZDRAVILA 



Peroralna uporaba

Pred uporabo preberite priloženo navodilo.


	6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK 



Zdravilo shranjujte nedosegljivo otrokom!


	7.	DRUGA POSEBNA OPOZORILA, ČE SO POTREBNA 





	8.	DATUM IZTEKA ROKA UPORABNOSTI ZDRAVILA 



EXP 


	9.	POSEBNA NAVODILA ZA SHRANJEVANJE 



Shranjujte pri temperaturi do 30 C.




	10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI 




	11.	IME IN NASLOV IMETNIKA DOVOLJENJA ZA PROMET Z ZDRAVILOM 



ViiV Healthcare BV
Van Asch van Wijckstraat 55H
3811 LP Amersfoort
Nizozemska


	12.	ŠTEVILKA(E) DOVOLJENJA(DOVOLJENJ) ZA PROMET



EU/1/00/156/003


	13.	ŠTEVILKA SERIJE



LOT


	14.	NAČIN IZDAJANJA ZDRAVILA



Izdaja zdravila je le na recept.


	15.	NAVODILA ZA UPORABO 




17.	EDINSTVENA OZNAKA – DVODIMENZIONALNA ČRTNA KODA


18.	EDINSTVENA OZNAKA – V BERLJIVI OBLIKI



OPOZORILNA KARTICA ZA TRIZIVIR TABLETE
(pakiranje v pretisnem omotu in plastenki)

STRAN 1 

	POMEMBNO – OPOZORILNA KARTICA
TRIZIVIR (abakavirjev sulfat / lamivudin / zidovudin) tablete
To kartico imejte vedno pri sebi!




Ker zdravilo Trizivir vsebuje abakavir, se lahko pri nekaterih bolnikih, ki jemljejo zdravilo Trizivir, pojavi preobčutljivostna reakcija (huda resna alergijska reakcija), ki lahko ogrozi življenje, če se zdravljenje z s tem zdravilom Trizivir nadaljuje. NEMUDOMA SE POSVETUJTE S SVOJIM ZDRAVNIKOM, če ali morate prenehati z jemanjem zdravila Trizivir v primeru da: 
1) 	opazite kožni izpuščaj ALI 
2) 	opazite enega ali več simptomov iz vsaj DVEH naslednjih skupin: 
	-   povišana telesna temperatura
	-   zasoplost, boleče žrelo ali kašelj 
	-   siljenje na bruhanje ali bruhanje ali driska ali bolečine v trebuhu 
	-   huda utrujenost ali bolečine ali splošno slabo počutje 

Če ste zdravilo Trizivir prenehali jemati zaradi preobčutljivostne reakcije, NE SMETE NIKOLI VEČ VZETI zdravila Trizivir ali katerega koli zdravila, ki vsebuje abakavir (Kivexa, Ziagen ali Triumeq), ker lahko v nekaj urah pride do smrtno nevarnegaživljenje ogrožajočega znižanja krvnega tlaka ali smrti. 

(glej hrbtno stran kartice)


STRAN 2

Če mislite, da imate preobčutljivostno reakcijo na zdravilo Trizivir, se morate nemudoma posvetovati s svojim zdravnikom. Spodaj si zapišite podatke o svojem zdravniku:


Zdravnik: .......................…………………………………………… 

Tel. št.: ...................………………………………………… 

Če vaš zdravnik ni dosegljiv, morate nujno poiskati zdravniško pomoč drugje (npr. na urgentnem oddelku najbližje bolnišnice).

Če imate kakršno koli pomembnejše vprašanje o zdravilu Trizivir se lahko obrnete na: (vpisati naziv in tel. št. lokalnega predstavništva podjetja)

























B. NAVODILO ZA UPORABO

Navodilo za uporabo

Trizivir 300 mg/150 mg/300 mg filmsko obložene tablete
abakavir/lamivudin/zidovudin

Pred začetkom uporabe zdravila natančno preberite navodilo, ker vsebuje za vas pomembne podatke! 
· Navodilo shranite. Morda ga boste želeli ponovno prebrati.
· Če imate dodatna vprašanja, se posvetujte z zdravnikom ali farmacevtom.
· Zdravilo je bilo predpisano vam osebno in ga ne smete dajati drugim. Njim bi lahko celo škodovalo, čeprav imajo znake bolezni, podobne vašim.
· Če opazite katerikoli neželeni učinek, se posvetujte z zdravnikom ali farmacevtom. Posvetujte se tudi, če opazite katerekoli neželene učinke, ki niso navedeni v tem navodilu. Glejte poglavje 4.

POMEMBNO – Preobčutljivostne reakcije
Zdravilo Trizivir vsebuje abakavir (ki je tudi zdravilna učinkovina v zdravilih kot so Kivexa, Triumeq in Ziagen). Nekaterim bolnikom, ki jemljejo abakavir, se lahko pojavi preobčutljivostna reakcija (resna alergijska reakcija), ki je lahko življenjsko  nevarna, če še naprej jemljejo zdravila, ki vsebujejo abakavir.
Natančno preberite vse informacije v okviru "Preobčutljivostne reakcije" v poglavju 4.

Pakiranje zdravila Trizivir vsebuje opozorilno kartico kot opozorilo o preobčutljivosti na abakavir za vas in medicinsko osebje. Kartico odtrgajte in jo imejte vedno pri sebi.

Kaj vsebuje navodilo
1.	Kaj je zdravilo Trizivir in za kaj ga uporabljamo
2.	Kaj morate vedeti, preden boste vzeli zdravilo Trizivir
3.	Kako jemati zdravilo Trizivir
4.	Možni neželeni učinki
5.	Shranjevanje zdravila Trizivir
6.	Vsebina pakiranja in dodatne informacije


1. Kaj je zdravilo Trizivir in za kaj ga uporabljamo

Zdravilo Trizivir se uporablja za zdravljenje okužbe z virusom HIV (humane imunske pomanjkljivosti) pri odraslih.

Zdravilo Trizivir vsebuje tri zdravilne učinkovine, ki se uporabljajo za zdravljenje okužbe z virusom HIV: abakavir, lamivudin in zidovudin. Vse te učinkovine spadajo v skupino protiretrovirusnih zdravil, ki jih imenujemo zaviralci nukleotidne in nukleozidne reverzne transkriptaze (NRTI-ji).

Zdravilo Trizivir pomaga, da je vaše stanje pod nadzorom. Zdravilo Trizivir ne zdravi okužbe s HIV, temveč zmanjša število virusov v telesu in njihovo število ohranja majhno. To pomaga vašemu telesu, da poveča število celic CD4 v krvi. Celice CD4 so vrsta belih krvnih celic, pomembnih za premagovanje okužb.

Na zdravilo Trizivir se ne odzovejo vsi ljudje enako. Zdravnik bo nadzoroval učinkovitost vašega zdravljenja.


2.	Kaj morate vedeti, preden boste vzeli zdravilo Trizivir

Ne jemljite zdravila Trizivir:
· če ste alergični (preobčutljivi) na abakavir (ali katerokoli drugo zdravilo, ki vsebuje abakavir – Kivexa, Triumeq ali Ziagen), lamivudin ali zidovudin ali katerokoli drugo sestavino tega zdravila (navedeno v poglavju 6).
	Natančno preberite vse informacije o preobčutljivostnih reakcijah v poglavju 4.
· če imate hude težave z ledvicami .
· če imate zelo malo rdečih krvnih celic (anemijo) ali zelo malo belih krvnih celic (nevtropenijo).
Posvetujte se z zdravnikom, če menite, da kaj od tega velja za vas.

Bodite posebno pozorni pri uporabi zdravila Trizivir

Nekatere prejemnike zdravila Trizivir bolj ogrožajo resni neželeni učinki. Zavedati se morate dodatnih tveganj:
· če imate zmerno ali hudo bolezen jeter,
· če ste kdaj imeli bolezen jeter, vključno s hepatitisom B ali C (če imate okužbo s hepatitisom B, ne nehajte jemati zdravila Trizivir brez posveta z zdravnikom, kajti hepatitis se lahko ponovi).
· če imate močno povečano telesno maso (zlasti če ste ženska).
Pred uporabo zdravila Trizivir se posvetujte z zdravnikom, če kaj od tega velja za vas. Morda boste med jemanjem tega zdravila potrebovali dodatne kontrole, vključno s preiskavami krvi. Za več informacij glejte poglavje 4.

Preobčutljivostne reakcije na abakavir
Tudi pri bolnikih, ki nimajo gena HLA-B*5701, se lahko pojavi preobčutljivostna reakcija (resna alergijska reakcija).

Natančno preberite vse informacije o preobčutljivostnih reakcijah v poglavju 4 tega navodila.

[bookmark: _Hlk144881370]Tveganje za srčno-žilne dogodke
Ne moremo izključiti, da bi bil abakavir lahko povezan s povečanim tveganjem za srčno-žilne dogodke.
		Če imate srčno-žilne težave, kadite ali bolehate za boleznijo, ki povečuje tveganje za srčno-žilne dogodke, kot je zvišan krvni tlak in sladkorna bolezen, to povejte svojemu zdravniku. Ne prenehajte jemati zdravila, če vam ni tako naročil vaš zdravnik.

Bodite pozorni na pomembne simptome
Nekaterim uporabnikom zdravila Trizivir se pojavijo druge motnje, ki so lahko resne. Poznati morate pomembne znake in simptome, na katere morate biti pozorni med jemanjem zdravila Trizivir.
Preberite informacije "Drugi možni neželeni učinki zdravila Trizivir" v poglavju 4 tega navodila.

Druga zdravila in zdravilo Trizivir
Obvestite zdravnika ali farmacevta, če jemljete ali ste pred kratkim jemali katerokoli zdravilo; to velja tudi za zdravila rastlinskega izvora in zdravila, ki ste jih dobili brez recepta.
Zdravniku ali farmacevtu morate vedno povedati, če med zdravljenjem z zdravilom Trizivir začnete jemati kakšno novo zdravilo.

Z zdravilom Trizivir ne smete uporabljati naslednjih zdravil:
· stavudina ali emtricitabina za zdravljenje okužbe s HIV,
· drugih zdravil, ki vsebujejo lamivudin, ki se uporablja za zdravljenje okužbe s HIV ali okužbe s hepatitisom B,
· ribavirina ali injekcij ganciklovirja za zdravljenje virusnih okužb,
· velikih odmerkov antibiotika kotrimoksazola,
· kladribin, ki se uporablja pri zdravljenju dlakastocelične levkemije.
Če dobivate katero od teh zdravil, morate to povedati zdravniku.

Nekatera zdravila povečajo verjetnost neželenih učinkov ali lahko neželene učinke poslabšajo.
Med takšnimi so:
· natrijev valproat za zdravljenje epilepsije,
· interferon za zdravljenje virusnih okužb,
· pirimetamin za zdravljenje malarije in drugih zajedavskih okužb,
· dapson za preprečevanje pljučnice in zdravljenje okužb kože,
· flukonazol ali flucitozin za zdravljenje glivičnih okužb, npr. okužb s kandido,
· pentamidin ali atovakon za zdravljenje okužb z zajedalci, kot je pljučnica povzročena s Pneumocystis  jiroveci (pogosto omenjena kot PCP),
· amfotericin ali kotrimoksazol za zdravljenje glivičnih in bakterijskih okužb,
· probenecid za zdravljenje protina in podobnih stanj ali v kombinaciji z nekaterimi antibiotiki za povečanje njihove učinkovitosti,
· metadon, ki se uporablja kot nadomestek heroina,
· vinkristin, vinblastin ali doksorubicin za zdravljenje raka.
Zdravniku morate povedati, če jemljete katero od teh zdravil.

Nekatera zdravila medsebojno delujejo z zdravilom Trizivir
Med takšnimi so:
· antibiotik klaritromicin
Če jemljete klaritromicin, ga vzemite vsaj 2 uri prej ali potem, ko vzamete zdravilo Trizivir.
· fenitoin za zdravljenje epilepsije
Zdravniku morate povedati, če jemljete fenitoin. Zdravnik vas bo med jemanjem zdravila Trizivir morda moral spremljati.
· redna uporaba zdravil (večinoma raztopine), ki vsebujejo sorbitol ali druge sladkorne alkohole (npr. ksilitol, manitol, laktitol, maltitol); 
Posvetujte se z zdravnikom ali farmacevtom, če jemljete katerokoli od teh zdravil. 
· riociguat za zdravljenje visokega krvnega tlaka v žilah (pljučne arterije), ki odvajajo kri iz srca v pljuča. 
Zdravnik bo morda moral zmanjšati vaš odmerek riociguata, saj lahko abakavir zveča koncentracijo riociguata v krvi. 

Metadon in zdravilo Trizivir
Abakavir poveča hitrost odstranjevanja metadona iz telesa. Če jemljete metadon, vas bodo spremljali glede odtegnitvenih simptomov. Morda bo treba spremeniti odmerek metadona.

Nosečnost
Če ste noseči, če zanosite ali če nameravate zanositi, se takoj posvetujte z zdravnikom o tveganjih in koristih jemanja zdravila Trizivir med nosečnostjo.
Zdravilo Trizivir in podobna zdravila imajo lahko neželene učinke pri nerojenih otrocih.
Če ste zdravilo Trizivir jemali med nosečnostjo, vas lahko zdravnik naroči na redne preiskave krvi in druge diagnostične preiskave, da bo spremljal razvoj vašega otroka. Pri otrocih, katerih matere so med nosečnostjo jemale nukleozidne zaviralce reverzne transkriptaze (NRTI, nucleoside reverse transcriptase inhibitors), je korist zaradi zaščite proti HIV odtehtala tveganje zaradi neželenih učinkov.

Dojenje
Dojenje ni priporočljivo pri ženskah, ki so okužene z virusom HIV, ker se lahko okužba z virusom HIV z materinim mlekom prenese na dojenčka. Majhna količina sestavin zdravila Trizivir lahko prehaja v materino mleko.
Če dojite ali razmišljate o tem, da bi dojili, se glede tega čim prej pogovorite z zdravnikom.

Vpliv na sposobnost upravljanja vozil in strojev
Zdravilo Trizivir lahko povzroči omotico in druge neželene učinke, ki lahko poslabšajo pozornost.
Ne upravljajte vozil ali strojev, če se ne počutite dobro.

Pomembne informacije o nekaterih sestavinah zdravila Trizivir tablete.
To zdravilo vsebuje manj kot 1 mmol (23 mg) natrija na enoto odmerka, kar v bistvu pomeni »brez natrija«.


3.	Kako jemati zdravilo Trizivir

Pri jemanju tega zdravila natančno upoštevajte navodila svojega zdravnika. Če ste negotovi, se posvetujte z zdravnikom ali farmacevtom.

Koliko zdravila morate vzeti
Običajni odmerek pri odraslih je ena tableta dvakrat dnevno.
Tablete jemljite v rednih presledkih; med eno in drugo tableto naj mine približno 12 ur.

Tablete pogoltnite cele z vodo. Zdravilo Trizivir lahko jemljete s hrano ali brez nje.

Če ste vzeli večji odmerek zdravila Trizivir, kot bi smeli
Če pomotoma vzamete preveč zdravila Trizivir, se nemudoma posvetujte z zdravnikom ali farmacevtom ali se za nadaljnje nasvete obrnite na bolnišnični oddelek za nujno pomoč.

Če ste pozabili vzeti zdravilo Trizivir
Če pozabite vzeti odmerek zdravila, ga vzemite, kakor hitro se spomnite. Potem zdravljenje nadaljujte kot prej.
Ne vzemite dvojnega odmerka, če ste pozabili vzeti prejšnji odmerek.

Zdravilo Trizivir morate jemati redno: če ga jemljete v nerednih presledkih, lahko ne bo več delovalo proti okužbam s HIV in obstaja večja verjetnost za preobčutljivostno reakcijo.

Če ste prenehali jemati zdravilo Trizivir
Če ste iz kakršnegakoli vzroka prenehali jemati zdravilo Trizivir, zlasti če menite, da imate neželene učinke, ali ste ga prenehali jemati zaradi drugih bolezni:
Posvetujte se z zdravnikom, preden znova začnete jemati zdravilo. Zdravnik bo preveril, ali so bili simptomi povezani s preobčutljivostno reakcijo. Če bo ocenil, da so morda bili povezani, vam bo naročil, da nikoli več ne smete vzeti zdravila Trizivir ali kakšnega drugega zdravila, ki vsebuje abakavir (npr. Kivexa, Triumeq ali Ziagen). Pomembno je, da ta nasvet upoštevate.

Če vam zdravnik svetuje, da začnite zdravilo Trizivir jemati znova, bo morda poskrbel, da prve odmerke vzamete v okolju, v katerem je na voljo zdravstvena oskrba, če bi jo potrebovali.


4.	Možni neželeni učinki

Med zdravljenjem okužbe z virusom HIV se lahko poveča telesna masa ter zviša koncentracija lipidov in glukoze v krvi. To je delno povezano z izboljšanjem zdravja in načinom življenja, v primeru lipidov v krvi pa včasih tudi s samimi zdravili proti virusu HIV. Zdravnik bo opravil preiskave glede teh sprememb. 

Zdravljenje z zdravilom Trizivir pogosto povzroči izginjanje maščevja na nogah, rokah in obrazu (lipoatrofija). Izkazalo se je, da po prekinitvi zdravljenja z zidovidinom ta izguba telesnega maščevja ni v celoti ozdravljiva. Zdravnik mora spremljalti znake lipoatrofije. Povejte svojemu zdravniku, če opazite kakršno koli izgubo maščevja na nogah, rokah in obrazu. Ko se pojavijo ti znaki, je treba zdravljenje z zdravilom Trizivir prekiniti in spremeniti  zdravljenje okužbe z virusom HIV.

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih. 

Med zdravljenjem okužbe s HIV je težko reči, ali je nek simptom neželen učinek zdravila Trizivir, neželen učinek drugih zdravil, ki jih jemljete, ali posledica same okužbe s HIV. Zato je zelo pomembno, da se s svojim zdravnikom pogovorite o kakršnikoli spremembi vašega zdravstvenega stanja.

Tudi pri bolnikih, ki nimajo gena HLA-B*5701, se lahko pojavi preobčutljivostna reakcija
(resna alergijska reakcija), ki je v tem navodilu opisana pod naslovom »Preobčutljivostne reakcije«.
Zelo pomembno je, da preberete in razumete informacije o tej resni reakciji.

Poleg spodaj opisanih neželenih učinkov zdravila Trizivir se lahko med zdravljenjem pojavijo še druge motnje.
Pomembno je, da preberete informacije na drugi strani tega navodila pod naslovom "Drugi možni neželeni učinki zdravila Trizivir".

	Preobčutljivostne reakcije
Zdravilo Trizivir vsebuje abakavir (ki je tudi zdravilna učinkovina v zdravilih Kivexa, Triumeq in Ziagen). Abakavir lahko povzroči resno alergijsko reakcijo znano kot preobčutljivostna reakcija. Te preobčutljivostne reakcije so pogosteje opazili pri ljudjeh, ki so jemali zdravila, katera so vsebovala abakavir.

Komu se pojavijo te reakcije?
Preobčutljivostna reakcija na abakavir se lahko pojavi pri vsakemu bolniku, ki se zdravi z zdravilom Trizivir. Ta reakcija je lahko smrtno nevarna, če bolnik nadaljuje z jemanjem zdravila Trizivir.

Verjetnost zanjo je večja, če imate gen HLA-B*5701. Toda preobčutljivostna reakcija se vam lahko pojavi, tudi če nimate tega gena. Zdravnik bo naročil preiskavo za ta gen, preden vam bo predpisal zdravilo Trizivir. Če veste, da imate ta gen, morate pred začetkom zdravljenja z zdravilom Trizivir to povedati svojemu zdravniku.

V kliničnem preskušanju se je približno pri 3 do 4 od 100 bolnikov, ki so prejemali abakavir in niso imeli gena HLA-B*5701, pojavila preobčutljivostna reakcija.

Kakšni so simptomi?
Najpogostejši simptomi so:
· povišana telesna temperatura (vročina) in izpuščaj na koži.
Drugi pogosti simptomi so:
· slabost v želodcu (siljenje na bruhanje), bruhanje, driska, bolečine v trebuhu, huda utrujenost.
Med drugimi simptomi so:
Bolečine v sklepih ali mišicah, oteklost vratu, kratka sapa, vnetje žrela, kašelj, občasen glavobol,
 vnetje očesne veznice (konjunktivitis), razjede v ustih, nizek krvni tlak, mravljinčenje ali omrtvelost rok ali nog.

Kdaj se pojavijo te reakcije?
Preobčutljivostne reakcije se lahko začnejo kadarkoli med zdravljenjem z zdravilom Trizivir, vendar so verjetnejše v prvih 6  tednih zdravljenja.

Nemudoma se posvetujte s svojim zdravnikom:
1) če opazite kožni izpuščaj ALI
2) 	če opazite simptome iz vsaj 2 naslednjih skupin:
	-   povišana telesna temperatura
	-   zasoplost, vneto žrelo ali kašelj
	-   siljenje na bruhanje ali bruhanje ali driska ali bolečine v trebuhu
	-   huda utrujenost ali bolečine ali splošno slabo počutje
Zdravnik vam bo morda svetoval, da nehate jemati zdravilo Trizivir.


	Če ste prenehali jemati zdravilo Trizivir
Če ste zdravilo Trizivir nehali jemati zaradi preobčutljivostne reakcije, ga ne smete vzeti NIKOLI VEČ; prav tako ne smete nikoli več vzeti kakšnega drugega zdravila, ki vsebuje abakavir (Kivexa, Triumeq ali Ziagen). Če ga vzamete, se vam lahko krvni tlak v nekaj urah nevarno zniža, kar lahko povzroči smrt.

Če ste zdravilo Trizivir nehali jemati zaradi kakršnegakoli razloga – še zlasti če menite, da imate 
neželene učinke, ali ker imate druge bolezni:

Posvetujte se z zdravnikom, preden ga začnete jemati znova. Zdravnik bo preveril, ali so bili simptomi povezani s preobčutljivostno reakcijo. Če bo ocenil, da so morda bili povezani, vam bo naročil, da nikoli več ne smete vzeti zdravila Trizivir ali kakšnega drugega zdravila, ki vsebuje abakavir (Kivexa, Triumeq ali Ziagen). Pomembno je, da ta nasvet upoštevate.

Občasno so se preobčutljivostne reakcije pojavile pri ljudeh, ki so znova začeli jemati zdravila, ki vsebujejo abakavir in so imeli prej, preden so ga prenehali jemati, le enega od simptomov z opozorilne kartice.

Zelo redko so se preobčutljivostne reakcije pojavile pri bolnikih, ki so znova začeli jemati zdravila, ki vsebujejo abakavir, pa niso imeli prej, preden so ga prenehali jemati, nobenih preobčutljivostnih simptomov.

Če vam zdravnik svetuje, da začnite zdravilo Trizivir jemati znova, bo morda poskrbel, da prve odmerke vzamete v okolju, v katerem je na voljo zdravstvena oskrba, če bi jo potrebovali.

Če ste preobčutljivi na zdravilo Trizivir, vse neporabljene tablete zdravila Trizivir vrnite, da jih bodo varno uničili. Za nasvet prosite zdravnika ali farmacevta.

	Pakiranje zdravila Trizivir vsebuje opozorilno kartico kot opozorilo o preobčutljivosti na abakavir za vas in medicinsko osebje. Kartico odtrgajte in jo imejte vedno pri sebi.



Zelo pogosti neželeni učinki
Ti se lahko pojavijo pri več kot 1 od 10 bolnikov:
· glavobol,
· slabost v želodcu (navzea).

Pogosti neželeni učinki
Ti se lahko pojavijo pri največ 1 od 10 bolnikov:
· preobčutljivostna reakcija, 
· bruhanje,
· driska,
· bolečine v trebuhu,
· izguba teka,
· omotica,
· utrujenost, pomanjkanje energije,
· povišana telesna temperatura (vročina),
· splošno slabo počutje,
· težave s spanjem (nespečnost),
· bolečine in nelagodje v mišicah,
· bolečine v sklepih,
· kašelj,
· razdražen nos ali izcedek iz nosu,
· izpuščaj na koži,
· izpadanje las.
Pogosti neželeni učinki, ki jih lahko pokažejo preiskave krvi, so:
· majhno število rdečih krvnih celic (anemija) ali majhno število belih krvnih celic (nevtropenija ali levkopenija),
· zvišanje jetrnih encimov,
· zvišanje bilirubina (snovi, ki nastaja v jetrih) v krvi, zaradi česar se lahko pojavi porumenelost kože.

Občasni neželeni učinki
Ti se lahko pojavijo pri največ 1 od 100 bolnikov:
· občutek zadihanosti,
· vetrovi,
· srbenje,
· šibkost mišic.

Občasen neželen učinek, ki ga lahko pokažejo preiskave krvi, je:
· znižanje števila celic, ki sodelujejo pri strjevanju krvi (trombocitopenija), ali vseh krvnih celic (pancitopenija).

Redki neželeni učinki
Ti se lahko pojavijo pri največ 1 od 1000 bolnikov:
· jetrne motnje, npr. zlatenica, povečanje jeter ali zamaščena jetra, vnetje jeter (hepatitis),
· laktacidoza (čezmerno kopičenje mlečne kisline v krvi; glejte naslednje poglavje, "Drugi možni neželeni učinki zdravila Trizivir"),
· vnetje trebušne slinavke (pankreatitis),
· bolečine v prsih; bolezen srčne mišice (kardiomiopatija),
· napadi krčev (konvulzije),
· občutek depresivnosti ali tesnobnosti, nezmožnost koncentracije, občutek dremavosti,
· težave z želodcem, motnje okušanja,
· spremenjena barva nohtov, kože ali ustne sluznice,
· gripi podobno počutje – mrzlica in znojenje,
· mravljinčenje v koži,
· občutek šibkosti v udih,
· razgradnja mišičnega tkiva,
· omrtvelost,
· pogostejše odvajanje urina,
· povečanje prsi pri moških.

Redki neželeni učinki, ki jih lahko pokažejo preiskave krvi, so:
· zvišanje encima, imenovanega amilaza.
· nezmožnost kostnega mozga za tvorbo novih rdečih krvnih celic (čista aplazija rdečih celic).

Zelo redki neželeni učinki
Ti se lahko pojavijo pri največ 1 od 10000 bolnikov:
· izpuščaj na koži, ki lahko oblikuje mehurje in daje videz majhnih tarč (temnih osrednjih točk, ki jih obdaja svetlejši predel, obdan s temnim robom) (multiformni eritem),
· razširjen izpuščaj z mehurji in lupljenjem kože, zlasti okrog ust, nosu, oči in spolovil (Stevens–Johnsonov sindrom), ter hujša oblika, ki povzroči lupljenje več kot 30 % površine telesa (toksična epidermalna nekroliza).
Če opazite katerega od teh simptomov, se nemudoma posvetujte z zdravnikom.
Zelo redek neželen učinek, ki ga lahko pokažejo preiskave krvi, je:
· nezmožnost kostnega mozga za tvorbo novih rdečih ali belih krvnih celic (aplastična anemija)

Če se vam pojavijo neželeni učinki
Če katerikoli neželeni učinek postane resen ali moteč ali če opazite katerikoli neželeni učinek, ki ni omenjen v tem navodilu, obvestite svojega zdravnika ali farmacevta.

Drugi možni neželeni učinki zdravila Trizivir
Zdravilo Trizivir, lahko med zdravljenjem HIV povzroči nastanek drugih motenj.

Simptomi okužbe in vnetja

Možnost ponovnega zagona starih okužb
Bolniki z napredovalo okužbo s HIV (aidsom) imajo oslabel imunski sistem, zato imajo večjo verjetnost za nastanek resnih okužb (oportunističnih okužb). Ko ti bolniki začnejo zdravljenje, lahko pride do zagona starih, prikritih okužb, ki povzroči znake ali simptome vnetja. Ti simptomi so verjetno posledica okrepitve imunskega sistema, zaradi česar se organizem začne boriti proti tem okužbam. Simptomi po navadi vključujejo povišano telesno temperaturo in še nekaj od naslednjega:
· glavobol,
· bolečine v želodcu,
· težko dihanje.

V redkih primerih se lahko zgodi, da okrepljeni imunski sistem napade zdrava telesna tkiva (avtoimunske bolezni). Simptomi avtoimunskih bolezni se lahko razvijejo veliko mesecev po tem, ko začnete jemati zdravilo za zdravljenje okužbe s HIV. Med simptomi so lahko:
· palpitacije (hitro ali neredno bitje srca) ali tremor,
· hiperaktivnost (povečan nemir in prekomerno gibanje),
· šibkost, ki se začne v dlaneh in stopalih in se širi navzgor proti trupu.

Če se vam med jemanjem zdravila Trizivir pojavijo simptomi okužbe:
	Nemudoma povejte zdravniku. Ne jemljite drugih zdravil proti okužbi, ne da bi se posvetovali z zdravnikom.

Laktacidoza je redek, vendar resen neželen učinek.
Nekaterim bolnikom, ki jemljejo zdravilo Trizivir, se pojavi stanje, imenovano laktacidoza, skupaj s povečanjem jeter.

Laktacidoza je posledica kopičenja mlečne kisline v telesu. Je redka. Če se pojavi, se po navadi razvije po nekaj mesecih zdravljenja. Lahko je smrtno nevarna in povzroči lahko odpoved notranjih organov.

Nastanek laktacidoze je verjetnejši pri osebah, ki imajo bolezen jeter ali so debele (zelo pretežke), zlasti pri ženskah.
Med znaki laktacidoze so:
· slabost (navzea), bruhanje,
· bolečina v trebuhu,
· splošno slabo počutje,
· izguba apetita, izguba telesne mase,
· globoko, hitro, težko dihanje,
· zaspanost,
· omrtvelost ali šibkost udov.

Med zdravljenjem vas bo zdravnik nadziral glede znakov laktacidoze. Če imate katerega od zgoraj naštetih simptomov ali kakršnekoli druge simptome, ki vas skrbijo:
Čim prej obiščite zdravnika.

Pojavijo se lahko težave s kostmi
Nekaterim uporabnikom kombiniranega zdravljenja HIV se pojavi motnja, imenovana osteonekroza. Pri tej motnji deli kostnega tkiva odmrejo zaradi zmanjšane oskrbe kosti s krvjo. Verjetnost za to motnjo je večja pri bolnikih:
· ki kombinirano zdravljenje jemljejo dolgo časa,
· ki jemljejo tudi protivnetna zdravila, imenovana kortikosteroidi,
· ki pijejo alkohol,
· ki imajo oslabel imunski sistem,
· ki so pretežki.

Med znaki osteonekroze so:
· togost v sklepih,
· blažje in močnejše bolečine (zlasti v kolku, kolenu ali rami),
· težave pri gibanju.
Če opazite katerega od teh simptomov:
		Povejte zdravniku.

Drugi učinki, ki se lahko pokažejo na preiskavah krvi

Zdravilo Trizivir lahko povzroči tudi:
· porast koncentracije mlečne kisline v krvi; to lahko v redkih primerih povzroči laktacidozo.

Poročanje o neželenih učinkih
Če opazite kateri koli neželeni učinek, se posvetujte z zdravnikom ali  farmacevtom. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila. 


5.	Shranjevanje zdravila Trizivir

Zdravilo shranjujte nedosegljivo otrokom!

Tega zdravila ne smete uporabljati po datumu izteka roka uporabnosti, ki je naveden na škatli. Rok uporabnosti zdravila se izteče na zadnji dan navedenega meseca.

Shranjujte pri temperaturi do 30 C.

Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne uporabljate več, se posvetujte s farmacevtom. Takšni ukrepi pomagajo varovati okolje.


6.	Vsebina pakiranja in dodatne informacije

Kaj vsebuje zdravilo Trizivir
Zdravilne učinkovine v vsaki Trizivir filmsko obloženi tebleti so 300 mg abakavirja (v obliki sulfata), 150 mg lamivudina in 300 mg zidovudina.

Ostale sestavine so mikrokristalna celuloza, natrijev karboksimetilškrob in magnezijev stearat v jedru tablete. Obloga tablete vsebuje hipromelozo, titanov dioksid, makrogol, indigotin in rumeni železov oksid.

Izgled zdravila Trizivir in vsebina pakiranja
Trizivir filmsko obložene tablete imajo na eni strani odtisnjeno oznako ‘GX LL1’. So modrozelene barve in imajo obliko kapsule. Na voljo so v pretisnih omotih, ki vsebujejo 60 tablet, ali v plastenkah z za otroke varnimi zaporkami, ki vsebujejo 60 tablet.

Imetnik dovoljenja za promet z zdravilom
ViiV Healthcare BV
Van Asch van Wijckstraat 55H
3811 LP Amersfoort
Nizozemska

Izdelovalec
Delpharm Poznań Spółka Akcyjna, ul. Grunwaldzka 189 , 60-322 Poznan, Poljska

Za vse morebitne nadaljnje informacije o tem zdravilu se lahko obrnete na predstavništvo imetnika 
dovoljenja za promet z zdravilom:

	België/Belgique/Belgien
ViiV Healthcare srl/bv 
Tél/Tel: + 32 (0) 10 85 65 00

	Lietuva
ViiV Healthcare BV
Tel: + 370 80000334


	България
ViiV Healthcare BV
Teл.: + 359 80018205

	Luxembourg/Luxemburg
ViiV Healthcare srl/bv

Belgique/Belgien
Tél/Tel: + 32 (0) 10 85 65 00


	Česká republika
GlaxoSmithKline s.r.o.
Tel: + 420 222 001 111
cz.info@gsk.com

	Magyarország
ViiV Healthcare BV Ltd
Tel.: + 36 80088309


	Danmark
GlaxoSmithKline Pharma A/S
Tlf: + 45 36 35 91 00
dk-info@gsk.com

	Malta
ViiV Healthcare BV
Tel: + 356 80065004


	Deutschland
ViiV Healthcare GmbH
Tel.: + 49 (0)89 203 0038-10
viiv.med.info@viivhealthcare.com

	Nederland
ViiV Healthcare BV
Tel: + 31 (0) 33 2081199

	Eesti
ViiV Healthcare BV
Tel: + 372 8002640
	Norge
GlaxoSmithKline AS
Tlf: + 47 22 70 20 00


	Ελλάδα
GlaxoSmithKline Μονοπρόσωπη A.E.B.E.
Τηλ: + 30 210 68 82 100

	Österreich
GlaxoSmithKline Pharma GmbH
Tel: + 43 (0)1 97075 0
at.info@gsk.com


	España
Laboratorios ViiV Healthcare, S.L. 
Tel: + 34 900 923 501 
es-ci@viivhealthcare.com 

	Polska
GSK Services Sp. z o.o.
Tel.: + 48 (0)22 576 9000


	France
ViiV Healthcare SAS
Tél: + 33 (0)1 39 17 6969
Infomed@viivhealthcare.com

	Portugal
VIIVHIV HEALTHCARE, UNIPESSOAL, LDA
Tel: + 351 21 094 08 01
viiv.fi.pt@viivhealthcare.com

	Hrvatska
ViiV Healthcare BV
Tel: + 385 800787089

Ireland
GlaxoSmithKline (Ireland) Limited
Tel: + 353 (0)1 4955000

	România
ViiV Healthcare BV 
Tel: + 40800672524

Slovenija
ViiV Healthcare BV
Tel: + 386 80688869


	Ísland
Vistor hf. 
Sími: +354 535 7000
	Slovenská republika
ViiV Healthcare BV
Tel: + 421 800500589


	Italia
ViiV Healthcare S.r.l
Tel: + 39 (0)45 7741600

	Suomi/Finland
GlaxoSmithKline Oy
Puh/Tel: + 358 (0)10 30 30 30


	Κύπρος
ViiV Healthcare BV
Τηλ: + 357 80070017

	Sverige
GlaxoSmithKline AB
Tel: +46 (0) 8 638 93 00
info.produkt@gsk.com


	Latvija
ViiV Healthcare BV
Tel: + 371 80205045
	United Kingdom (Northern Ireland)
ViiV Healthcare BV
Tel: + 44 (0)800 221441
customercontactuk@gsk.com

	
	



Navodilo je bilo nazadnje revidirano dne


Podrobne informacije o zdravilu so objavljene na spletni strani Evropske agencije za zdravila http://www.ema.europa.eu





























PRILOGA IV 

ZNANSTVENI ZAKLJUČKI IN PODLAGA ZA SPREMEMBO 
POGOJEV DOVOLJENJA (DOVOLJENJ) ZA PROMET Z ZDRAVILOM 

Znanstveni zaključki

Upoštevajoč poročilo Odbora za oceno tveganja na področju farmakovigilance (PRAC) o oceni rednih posodobljenih poročil o varnosti zdravila (PSUR) za abakavir/lamivudin/zidovudin, so znanstveni zaključki odbora PRAC naslednji:

Glede na razpoložljive podatke o srčno-žilnih dogodkih iz literature o abakavirju, vključno z verjetnim mehanizmom delovanja, odbor PRAC meni, da je treba opozorila in previdnostne ukrepe za uporabo zdravil, ki vsebujejo abakavir, pregledati, da bodo ustrezno odražali trenutno raven informacij o srčno-žilnih dogodkih in, v skladu s trenutnimi terapevtskimi smernicami, da je treba v informacije o zdravilu vključiti tudi priporočilo, ki odsvetuje uporabo zdravil, ki vsebujejo abakavir, pri bolnikih z visokim srčno-žilnim tveganjem. Odbor PRAC je zaključil, da je treba informacije o zdravilih, ki vsebujejo abakavir/lamivudin/zidovudin, ustrezno spremeniti.
Po pregledu priporočila PRAC se skupina CHMP strinja z znanstvenimi zaključki odbora PRAC in razlogi za priporočilo.

Podlaga za spremembe pogojev dovoljenja (dovoljenj) za promet z zdravilom 

Na podlagi znanstvenih ugotovitev za abakavir/lamivudin/zidovudin skupina CHMP meni, da je razmerje med koristjo in tveganjem zdravil(a), ki vsebujejo abakavir/lamivudin/zidovudin, nespremenjeno ob upoštevanju predlaganih sprememb v informacijah o zdravilu.

Skupina CHMP zato priporoča spremembo pogojev dovoljenja (dovoljenj) za promet z zdravilom.

